title: Māris Bružiks

text: Bružiks voitti sisäratojen Euroopan-mestaruuden Tukholmassa 1996 tuloksella 16,97. Hän karsiutui loppukilpailusta Ateenan MM-kilpailuissa 1997.


title: Māris Bružiks

text: Bružiks voitti Latvian-mestaruuden ulkoradoilla 1992–1995 ja 1997–1998 sekä sisäradoilla 1993 ja 1996.


title: Māris Bružiks

text: Lähde: IAAF


title: Kuuban miesten lentopallomaajoukkue

text: Kuuban miesten lentopallomaajoukkue edustaa Kuuban tasavaltaa kansainvälisissä lentopallokilpailuissa. Se on saavuttanut olympiapronssia Montrealissa 1976 sekä neljä MM-mitalia. Joukkue voitti maailmancupin vuonna 1989 ja maailmanliigan vuonna 1998.


title: Australian miesten lentopallomaajoukkue

text: Australian miesten lentopallomaajoukkue edustaa Australiaa kansainvälisissä lentopallokilpailuissa. Se on sijoittunut olympialaisissa parhaimmillaan kahdeksanneksi ja maailmanmestaruuskilpailuissa 15:nneksi. Se on tällä hetkellä maailmanrankingissa sijalla 16.


title: Australian miesten lentopallomaajoukkue

text: Australia pelasi olympialaisissa ensimmäisen kerran kotikisoissaan Sydneyssä 2000 ja sijoittui kahdeksanneksi voitettuaan alkulohkossa kaksi ottelua viidestä ja hävittyään puolivälierissä Italialle 1–3. Ateenan olympialaisissa 2004 Australia sijoittui 12:nneksi voittamatta otteluakaan ja Lontoon olympialaisissa 2012 sijoitus oli yhdeksäs joukkueen voitettua Ison-Britannian ja Puolan sekä hävittyä muut kolme alkulohko-otteluaan.


title: Australian miesten lentopallomaajoukkue

text: Australia pelasi maailmanmestaruuskilpailuissa ensimmäisen kerran vuonna 1982, jolloin se hävisi kaikki kolme otteluaan lukemin 0–3. Vuoden 1998 kisoista alkaen joukkue on aina selviytynyt mukaan MM-lopputurnaukseen. Ensimmäisen otteluvoittonsa se saavutti vuoden 1998 kisoissa Turkista. Seuraavat otteluvoittonsa Australia saavutti vuonna 2014 Kamerunista ja Venezuelasta ja joukkue oli lopulta jaetulla 15. sijalla jäätyään jatkolohkossa ilman voittoja. Vuoden 2018 MM-kilpailuissa Australia voitti viiden joukkueen alkulohkossa Kamerunin ja Tunisian sekä kolmen joukkueen jatkolohkossa Slovenian ja sijoittui 14. sijalle.


title: Australian miesten lentopallomaajoukkue

text: Australia sijoittui vuoden 2014 maailmanliigassa jaetulle viidennelle sijalle. Se pääsi isäntämaana kakkosryhmän lopputurnaukseen ja voitti siellä välierissä Alankomaat 3–0 ja loppuottelussa Ranskan 3–2. Täten se pääsi Italiassa pelattuun ykkösryhmän lopputurnaukseen, jossa se hävisi molemmat ottelunsa, Yhdysvalloille 1–3 ja Italialle 0–3.


title: Australian miesten lentopallomaajoukkue

text: Australia voitti Aasian-mestaruuden vuonna 2007.


title: Slīteren kansallispuisto

text: Slīteren kansallispuisto () on on latvialainen vuonna 1999 perustettu suojelualue, joka sijaitsee Kurzemen niemen pohjoisessa kärjessä. Puisto sijaitsee Dundagan kunnassa ja se on 163,6 neliökilometrin laajuinen. Se käsittää Itämeren rannan mäntykankaita ja hiekkarantoja. Puiston yhtenä osana on Liivinrannan vanha kalastajakylä, joka on kulttuurihistoriallisesti arvokas.


title: Iida Ketola

text: Iida Annastiina Ketola-Korppila (s. 1990) on suomalainen mediapersoona, kampaamoyrittäjä ja radiojuontaja.


title: Iida Ketola

text: Iida Ketolan ura alkoi kesäkuussa 2009 MTV:n "Rantalentis"-ohjelman juontajana. Syksyllä 2009 hän osallistui Subilla nähtyyn "Big Brother" -ohjelmaan. Sen jälkeen hän on esiintynyt useissa TV-formaateissa ja ollut usean lehden kannessa.


title: Iida Ketola

text: Vuonna 2012 Ketola osallistui "Viidakon tähtöset" -sarjan ensimmäiselle tuotantokaudelle. Ketola on osallistunut myös julkkiksena "Kaksi julkkista ja yhdet häät" -ohjelmaan vuonna 2013 sekä "Starat lastenvahteina" -ohjelmaan.


title: Iida Ketola

text: Ketola avioitui mediapersoona Renne Korppilan kanssa vappuna 2016. Vuonna 2015 he tekivät yhteistä aamuradio-showta NRJ:llä, ja elokuussa 2016 he alkoivat juontaa uutta ohjelmaa Sanoman radiokanavien suoratoistopalvelu Suplassa.


title: Julian Rhind-Tutt

text: Julian Rhind-Tutt (s. 20. heinäkuuta 1968 West Drayton, Suur-Lontoo) on brittiläinen näyttelijä, joka on esiintynyt useissa televisiosarjoissa ja elokuvissa.


title: Julian Rhind-Tutt

text: Rhind-Tutt on nuorin viidestä sisaruksesta. Hän innostui näyttelemisestä esitettyään koulunsa näytelmässä Hamletia 16-vuotiaana.


title: Apteekrimäe suusahüppemäed

text: Apteekrimäe suusahüppemäed on seitsemän erikokoisen hyppyrimäen muodostama mäkihypyn suorituspaikka Otepäässä Virossa.


title: Apteekrimäe suusahüppemäed

text: Apteekrimägi oli Otepään ensimmäinen pysyvä rakenteinen hyppyrimäki, se avattiin 20. lokakuuta 1963.


title: Apteekrimäe suusahüppemäed

text:
Mäkiennätyksen 47,0 metriä on hypännyt Illimar Pärn.
Naisten mäkiennätyksen 34,5 metriä on hypännyt Sandra Sillaste.


title: Mustamäe suusahüppemäed

text: Mustamäe suusahüppemäed (myös Nõmme suusahüppemäed) on neljän erikokoisen muovitetun hyppyrimäen muodostama mäkihypyn suorituspaikka Nõmmen kaupunginosassa Tallinnassa Virossa.


title: Mustamäe suusahüppemäed

text: Mustamäe suusahüppemäed rakennettiin vuonna 1933 Tallinnaan Nõmmen ja Mustamäen kaupunginosien välissä olevalla Nõmme-Mustamäe maastikukaitseala -luonnonsuojelualueelle.


title: Mustamäe suusahüppemäed

text: Viron mestaruuskilpailut on järjestetty hyppyrimäistä vuosina 1935, 1937, 1938, 1940, 1941 ja 1952.


title: Mustamäe suusahüppemäed

text:
Mäkiennätyksen 59,0 metriä on hypännyt Kristjan Ilves.
Naisten mäkiennätyksen 38,0 metriä on hypännyt Sandra Sillaste.
Naisten kesämäkiennätyksen 44,0 metriä on hypännyt Annemarii Bendi.
Mäkiennätyksen 30,0 metriä ovat hypänneet Aleksander Peepre ja Ado Arvo.
Naisten mäkiennätyksen 21,5 metriä on hypännyt Šarlote Šķēle.
Naisten kesämäkiennätyksen 22,0 metriä on hypännyt Airiin Pikk.
Mäkiennätyksen 21,5 metriä ovat hypänneet Eduard Bergman-Raidla ja Oskar Veldeman.
Naisten mäkiennätyksen 16,0 metriä on hypännyt Airiin Pikk.
Hyppyrimäki rakennettiin vuonna 1933 ja sitä remontoitiin vuonna 1954. Hyppyrimäen K-piste sijaitsee 10 metrissä, alastulorinteessä on muovitus.


title: Mustamäe suusahüppemäed

text: Hyppyrimäen mäkiennätyksen 11,7 metriä ovat hypänneet virolaiset Otto Tamm ja Sergei Šumeiko 3. helmikuuta 1935 Viron mestaruuskilpailuissa.


title: Octopie

text: Octopie on vuonna 2009 perustettu vantaalainen progressiivisen rockin yhtye.


title: Octopie

text: Yhtyeen levy "The Adventure of Harry and Walrus Kane" valittiin brittiläisen "Classic Rock" -lehden äänestyksessä vuoden 2015 5. parhaaksi progressiivinen rock -levyksi.


title: LPP

text: LPP voi tarkoittaa seuraavia:


title: Metyylibentsyyliamiini

text: Metyylibentsyyliamiini eli 1-fenyylietyyliamiini (CHN) on amiineihin kuuluva orgaaninen yhdiste. Yhdistettä käytetään orgaanisen kemian synteeseissä erityisesti asymmetrisissä synteeseissä.


title: Metyylibentsyyliamiini

text: Huoneenlämpötilassa metyylibentsyyliamiini voi esiintyä värittömänä kiteisenä aineena tai nesteenä. Yhdiste liukenee veteen ja aine on kohtuullisen vahva emäs. Metyylibentsyyliamiini liukenee useisiin orgaanisiin liuottimiin kuten etanoliin ja dietyylieetteriin. Yhdiste on optisesti aktiivinen ja sen R(+)-enantiomeerin ominaiskiertokyky on +40,3° ja S(-)-enantiomeerin ominaiskiertokyky on -40,3°.


title: Metyylibentsyyliamiini

text:
Metyylibentsyyliamiinia voidaan valmistaa ammoniakin ja asetofenonin välisellä pelkistävällä aminoinnilla. Toinen tapa on asetofenonin ja ammoniumformiaatin välinen Leuckart-reaktio. Reaktiossa muodostuu raseeminen seos, josta eri enantiomeerit voidaan erottaa resoluutiolla viinihapon tai karbamamaitohapon avulla.
Metyylibentsyyliamiinia käytetään orgaanisen kemian synteeseissä resoluutioreagenssina erottamaan kiraalisten karboksyylihappojen eri enantiomeerit toisistaan. Sitä voidaan käyttää esimerkiksi maitohapon tai sen johdannaisten resoluutioon. Sitä käytetään myös stereoselektiivisissä karbonyyliyhdisteiden aminointireaktioissa ja kiraalisten amiinien valmistamiseen. Siitä valmistetaan myös eräitä lääkeaineita kuten etomidaattia.


title: The Savage Playground

text: The Savage Playground on Crashdïetin neljäs studioalbumi, joka julkaistiin 22. tammikuuta 2013. Albumi on laulaja Simon Cruzin viimeinen albumi Crashdïetin kanssa.


title: The Savage Playground

text: Albumi nousi Ruotsissa Sverigetopplistanin toiselle sijalle.


title: Andsumäe suusahüppemäed

text: Andsumäe suusahüppemäed on neljän erikokoisen hyppyrimäen muodostama mäkihypyn suorituspaikka Võrussa Virossa.


title: Andsumäe suusahüppemäed

text: Andsumä suusahüppemägi avattiin vuonna 1950. Siinä järjestettiin Viron mestaruuskilpailut vuosina 1950, 1951 ja 1953.


title: Andsumäe suusahüppemäed

text: Vuonna 1975 lähelle entistä hyppyrimäkeä avattiin kaksi uutta muovitettua hyppyrimäkeä. Joinakin vuosina on talvella tehty lumesta K5 -hyppyrimäki. K30 ja K13 mäkien alastulorinteiden muovitus on uusittu vuonna 2011.


title: Andsumäe suusahüppemäed

text:
Mäkiennätyksen 52,0 metriä on hypännyt Uno Kajak.
Mäkiennätyksen 36,0 metriä on hypännyt Artti Aigro.
Naisten mäkiennätyksen 30,0 metriä on hypännyt Sandra Sillaste.
Kesämäkiennätyksen 32,5 metriä ovat hypänneet Artti Aigro, Kristjan Ilves ja Mario Visnap.
Naisten kesämäkiennätyksen 25,0 metriä on hypännyt Sandra Sillaste.
Mäkiennätyksen 13,0 metriä ovat hypänneet Robert Toompuu, Markkus Alter ja Mattias Villem Ormisson.
Naisten mäkiennätyksen 13,0 metriä on hypännyt Airiin Pikk.


title: Beringian leijona

text:
Beringian leijona ("Panthera spelaea vereshcagini") oli leijona, joka eli jääkaudella Alaskassa ja Koillis-Siperiassa.
Laji eli Beringiassa jääkauden kylmimpänä aikanakin.
Laji katosi Alaskasta noin 14 000 kalenterivuotta sitten, ehkä tuhat vuotta myöhemmin.


title: Sheela na gig

text: Sheela na gigit ovat keskiaikaisia naisveistoksia, joille on kuvattu liioiteltu vulva. Sheela na gigejä esiintyy ennen kaikkea Irlannissa ja Isossa-Britanniassa kirkoissa, linnoissa ja muissa rakennuksissa, toisinaan yhdessä miespuolisten veistosten kanssa. Veistosten tarkoitus on luultavasti ollut torjua pahoja henkiä. Hahmot onkin asetettu usein oviaukkojen ja ikkunoiden yläpuolelle, ilmeisesti torjumaan pahaa.


title: Ilari Aalto

text: Ilari Aalto (s. 21. maaliskuuta 1990 Hämeenlinna) on turkulainen tietokirjailija ja arkeologi. Hän aloitti opintonsa Turun yliopistossa vuonna 2009 ja valmistui maisteriksi vuonna 2016. Hän myös työskentelee Aboa Vetus & Ars Nova -museossa tutkijana.


title: Ilari Aalto

text: Aalto julkaisi yhdessä puolisonsa Elina Helkalan kanssa esikoistietokirjansa "Matkaopas keskiajan Suomeen" vuonna 2015. Kirja sai positiivisen vastaanoton. Sille myönnettiin tiedonjulkistamisen valtionpalkinto lokakuussa 2016. Vuonna 2017 pariskunnalta ilmestyi tietokirja "". Kirjalle myönnettiin vuonna 2018 Vuoden arkeologinen teko 2017 -tunnustus, ja teos oli samana vuonna myös ehdokkaana Vuoden historiateos -palkinnon saajaksi.


title: Ilari Aalto

text: Aallon vanhemmat ovat valokuvaaja Terho Aalto ja graafikko Jaana Aalto.


title: Kirvesvaara

text: Kirvesvaara (myös "Koskezenkylä", "Koskezenvaara", "Tapparavaara"; ) on entinen kylä Karjalan tasavallan Karhumäen piirin Paatenen kunnassa Venäjällä. Se sijaitsi Seesjärven lounaispuolella 13 kilometriä Paatenesta linnuntietä etelään.


title: Kirvesvaara

text: 1900-luvun alussa Kirvesvaara kuului Paatenen volostin Suondalen kyläkuntaan. Vuonna 1905 siellä oli kuusi taloa ja 42 asukasta. Kylä koostui kahdesta osasta: pienemmästä Koskisenkylästä ja puolen kilometrin päässä sijainneesta Terosenkylästä. Ilmeisesti 1800-luvulla rakennettu tsasouna ja hautausmaa olivat Koskisenkylässä.


title: Kirvesvaara

text: Neuvostoaikana Kirvesvaara kuului Paatenen kyläneuvostoon. Vuonna 1933 siellä oli 71 asukasta, jotka kaikki olivat karjalaisia. Kirvesvaara oli yksi harvoista Paatenen kylistä, joissa oli asutusta myös jatkosodan suomalaismiehityksen aikana. Kirvesvaaran kolhoosi lakkautettiin vuonna 1957 ja lopullisesti kylä autioitui vuonna 1962.


title: Vare

text: Vare voi tarkoittaa seuraavia asioita:


title: HMS St. Jean d'Acre

text: HMS St. Jean d'Acre oli Britannian Kuninkaallisen laivaston vuonna 1853 vesillelaskettu 101-tykkinen toisen luokan linjalaiva.


title: HMS St. Jean d'Acre

text:
Sir Williams Symondsin suunnittelema alus tilattiin 19. helmikuuta 1844 Plymouthin telakalta Albion-luokan 90-tykkisenä toisen luokan linjalaivana, mutta työt keskeytettiin 18. joulukuuta jo ennen kölinlaskua. Kuninkaallisen laivaston pääsuunnittelijoiden Edyen & Wattsin suunnitelmat kaksikantisesta 101-tykkisenä aluksesta hyväksyttiin Amiraliteetissa 15. helmikuuta 1851.
Näiden suunnitelmien mukainen alus tilattiin vielä samana päivänä Devonportin telakalta. Sen köli laskettiin kesäkuussa, ja se laskettiin vesille 23. maaliskuuta 1853. Alus valmistui 20. syyskuuta, jolloin sen valmistuskustannukset olivat 143 708 puntaa.
Alus luokiteltiin 99-tykkiseksi toisen luokan alukseksi vuonna 1862 ja edelleen 81-tykkiseksi vuonna 1863. Alus myytiin 3 punnalla ja 12 shillingillä tonnista Castlelle romutettavaksi tammikuussa 1875, ja se hinattiin 19. syyskuuta Plymouthista. Alus romutettiin lokakuussa Charltonissa.


title: Alo Raun

text: Alo Raun, vuoteen 1935 "Aleksei Reismann", (8. toukokuuta 1905 – 14. kesäkuuta 2004) oli virolaissyntyinen yhdysvaltalainen kielentutkija. Hän oli 1955–1975 Bloomingtonin yliopiston lingvistiikan professori. Hän tutki viron kieltä, muita suomalais-ugrilaisia kieliä ja myös altailaisia kieliä.


title: Alo Raun

text: Raun väitteli tohtoriksi 1942 ja pakeni 1944 Virosta perheineen.


title: Joe Swanson

text: Joseph "Joe" Swanson on kuvitteellinen hahmo animaatiosarjassa "Family Guy". Hahmon äänenä toimii Patrick Warburton.


title: Joe Swanson

text: Joe on noin neljässäkymmenissään oleva halvaantunut poliisi, joka jatkaa töitänsä pyörätuolista käsin. Joe on lihaksikas, jokseenkin hyväuskoinen ja kiusallinen mies joka kuuluu Peterin baaririnkiin Quagmiren ja Clevelandin ohella. Joe puhuu usein hiljaa, mutta painottaa välillä puhettaan tietyissä kohdissa. Tämä myös innostuessaan, tai raivostuessaan, huutaa kovaan ääneen. Joe on myös tunteellinen, ja tämän voi nähdä itkemässä useaan otteeseen.


title: Joe Swanson

text: Joe halvaantui nuoruudessaan poliisin peitetehtävissä miehen nimeltä Briggs ampuessa tätä jalkoihin. Onnettomuuden satuttua Joe on hautonut itsemurhaa, ja melkein onnistunut siinä useaan otteeseen.


title: Joe Swanson

text: Joen vaimo, Bonnie, oli monta kautta raskaana, ennen kuin synnytti toisen lapsensa Susien, joka syntyi seitsemännen tuotantokauden jaksossa "Ocean's Three and a Half". Joen ja Bonnien esikoinen Kevin esiintyi sarjan alussa muutamissa jaksoissa. Jaksossa "Stew-Roids" Joe paljastaa, että Kevin kaatui Irakissa, mikä paljastuu huijaukseksi. Joe joutuu aika-ajoin työtovereidensa kepposten kohteeksi.


title: Veijo Raunio

text: Veijo Kalervo Raunio (s. 17. helmikuuta 1929 Kemin maalaiskunta) on suomalainen lääkäri ja professori emeritus.


title: Veijo Raunio

text: Raunion vanhemmat olivat kirkoherra Antti Raunio ja Elsa Irene Nummi. Hän avioitui 1955 sairaanhoitaja Pirkko Anneli Pietarisen kanssa. Raunio tuli ylioppilaaksi Turun lyseosta 1948 ja valmistui lääketieteen lisensiaatiksi 1957, laboratoriotutkimuksen erikoislääkärin pätevyyden hän sai 1961. Raunio oli Oulun yliopiston kliinisen mikrobiologian ja immunologian professori 1973–1976, Kansanterveyslaitoksen apulaisjohtaja 1976–1982 ja johtaja (professorin arvolla) 1982–1991.


title: Mauno Lauri Rauramo

text: Mauno "Lauri" Rauramo, vuoteen 1935 Schroderus (14. kesäkuuta 1917 Viipuri – 23. marraskuuta 1987) oli suomalainen lääkäri ja professori.


title: Mauno Lauri Rauramo

text: Lauri Rauramon vanhemmat olivat lääketieteen tohtori, professori Mauno Rauramo ja Margit Augusta Antoinette Becker. Hänen puolisonsa vuodesta 1941 oli Salme Edit Anttilainen. Rauramo tuli ylioppilaaksi Viipurin klassillisesta lyseosta 1935 ja valmistui lääketieteen lisensiaatiksi 1945. Tohtoriksi hän väitteli 1947 ja sai naistentautien ja synnytysten erikoislääkärin pätevyyden 1949 ja naisten sädehoidon pätevyyden 1957. Rauramo nimitettiin Turun yliopiston naistentautien ja synnytysopin dosentiksi vuonna 1950. Hän toimi uransa alkuvaiheessa paitsi Turun yliopiston, myös Helsingin yliopiston sekä useiden eri sairaaloiden, laboratorioiden ja äitiysneuvoloiden palveluksessa. Myöhemmin Rauramo oli Turun yliopiston synnytys- ja naistentautien professori, aina vuoteen 1983 asti. Hän tutki gynekologisia syöpätauteja ja naisten vaihdevuosiongelmia.


title: Rauramo

text: Rauramo on muun muassa seuraavien suomalaisten sukunimi:


title: Crypt of the NecroDancer

text: Crypt of the NecroDancer on Brace Yourself Gamesin kehittämä roguelike-rytmipeli Microsoft Windowsille, OS X:lle ja Linuxille. Peli julkaistiin kehittäjän ja Klei Entertainmentin toimesta vuonna . Ennen varsinaista julkaisua peli oli Steamin Early Access -ohjelmassa.


title: Crypt of the NecroDancer

text: Peli koostuu tutkittavista luolastoista, jotka generoidaan satunnaisesti. Peli jakautuu neljään alueeseen. Kaikkiin alueisiin generoidaan kolme tasoa, jonka jälkeen seuraa alueen pomotaistelu. Tasoilta voi löytää ja ostaa satunnaisesti luotuja tavaroita. Osa näistä tavaroista täytyy avata erikseen pelissä esiintyvillä timanteilla.


title: Crypt of the NecroDancer

text: Viholliset koostuvat erilaisista hirviöistä ja luontokappaleista. Ne liikkuvat musiikkiraidan mukaan ja niiden liikkeet muuttuvat eri iskuilla. Jos pelaaja liikuttaa pelihahmoaan musiikin tahdissa hänet palkitaan tarkkuudesta pelin sisäisillä bonuksilla. Rytmin toistaminen ei kuitenkaan vaadi täydellistä tarkkuutta ja pelaajalla on aikaa muuttaa omaa rytmistystään pelin edellyttämällä tavalla. Rytmi esitetään myös visuaalisesti ruudun alakulmassa. Musiikkiraidan loppuminen tarkoittaa tason loppumista.


title: Crypt of the NecroDancer

text: Peli aloitetaan Cadence-hahmolla. Uusia hahmoja on mahdollista avata etenemällä pelissä. Eri hahmoilla on omat ominaisuutensa ja toisistaan poikkeavat inventaariot.


title: Crypt of the NecroDancer

text: Crypt of the NecroDancerin musiikin sävelsi Danny Baranowsky. Musiikki on chiptune voittoista ja rytmitykseltään tanssillista. Pelin pomotasoilla kuullaan perinteisiä musiikkigenrejä chiptune-versiona. Peliin voi lisätä omia kappaleita ja pelata niiden tahdissa. Tuettuja äänitiedostoja ovat MP3 ja OGG.


title: Crypt of the NecroDancer

text: Grafiikaltaan Crypt of the NecroDancer jäljittelee varhaisia roguelike-pelejä. Pelaaja katsoo maailmaa ylhäältä käsin ja hahmot liikkuvat 2D-grafiikan säännöillä. Hahmot ovat litteitä ja niiden liike on rajoitettu neljään suuntaan. Värimaailma on monipuolinen; murretut sävyt ja neonvärit ovat yleisiä. Grafiikka korostaa myös pikselimäisyyttä.


title: Crypt of the NecroDancer

text: Crypt of the NecroDancer on saanut pääosin positiivista palautetta kriitikoilta ja yleisöltä. Sillä on myös ollut ehdokkuuksia eri palkintogaaloista.


title: DTM-kausi 2016

text: DTM-kausi 2016 oli DTM-sarjan seitsemästoista kausi. Sarja alkoi 7. toukokuuta 2016 Saksan Hockenheimringin radalla ja päättyi samalla radalla 16. lokakuuta 2016.


title: DTM-kausi 2016

text: Sarjan mestaruuden voitti saksalainen Marco Wittmann, jolle mestaruus oli hänen uransa toinen. Toiseksi sijoittui italialainen Edoardo Mortara ja kolmanneksi brittiläinen Jamie Green.


title: Lahden aikuiskoulutuskeskus

text: Lahden aikuiskoulutuskeskus on arkkitehti Arto Sipisen suunnittelema rakennus, joka valmistui vuonna 1987. Aikuiskoulutuskeskus on osa Lahden kulttuurikeskusta, jonka suunnittelusta järjestettiin suunnittelukilpailu vuonna 1982. Kilpailun voittanut Sipinen suunnitteli myös Lahden kaupunginkirjaston.


title: Lahden aikuiskoulutuskeskus

text: Aikuiskoulutuskeskus koostuu kuutiomaisista osista. Rakennus sijoittuu Lahden kaupunginteatterin ja Lahden kaupunginkirjaston välittömään läheisyyteen.


title: Transaktinoidi

text: Transaktinoidit, myös transaktinidit, ovat alkuaineita, joiden järjestysluku on 104-118. Ne seuraavat jaksollisessa järjestelmässä suoraan aktinoideja, joiden viimeisin jäsen on lawrencium (alkuaine 103). Kuten aktinoidit, myös transaktinoidit ovat kaikki radioaktiivisia. Määritelmällisesti kaikki transaktinoidit ovat myös transuraaneja (koska niiden järjestysluku on suurempi kuin 92).


title: Transaktinoidi

text: Kaikki transaktinoidit ovat synteettisiä, eli niitä ei ole maapallolla luonnonvaraisina. Niitä voidaan valmistaa hiukkaskiihdyttimissä. Tuotantomäärät ovat muutamia atomeja minuutissa ensimmäiselle transaktinoidi rutherfordiumille, mutta vain muutamia atomeja viikossa alkuaineelle 111 ja sitä raskaammille. Kaikkien transaktinoidien puoliintumisaika, tiettyjä rutherfordiumin ja dubniumin isotooppeja lukuun ottamatta, on erittäin lyhyt, vain sekunnin murto-osia. Kaikilla transaktinoideilla on perustilassa elektroneja elektronikuoren 6d-alikuorella. Yhtään transaktinoidia ei ole syntetisoitu makroskooppisia määriä, joten niiden kemiallisista ominaisuuksista ei tiedetä paljoakaan.


title: Transaktinoidi

text: Kaikista uusimmat transaktinoidit on merkitty taulukkoon *-merkillä. IUPAC vahvisti niiden löytämisen 30.12.2015, ja antoi niille pysyvät nimet marraskuussa 2016. Niistä kaikista on jo aikaisemmin ollut kokeellista näyttöä. Alkuaineen 113 virallinen löytäjä IUPAC:in mukaan on japanilainen RIKEN-tiimi. Alkuaineet 115 ja 117 löysivät yhdessä Joint Institute for Nuclear Research, Dubna, Venäjä, Lawrence Livermore National Laboratory, Kalifornia, USA ja Oak Ridge National Laboratory, Tennessee, USA. Alkuaineen 118 löysivät Dubnan Joint Institute for Nuclear Research ja Kalifornian Lawrence Livermore National Laboratory. Nykyään (2016) kaikki jaksollisen järjestelmän jakson 7 alkuaineet, sekä niitä edeltävät, on löydetty.


title: Transaktinoidi

text: Kemian nobelisti Glenn T. Seaborg esitti aktinoidien käsitteen vuonna 1944. Hän myös esitti transaktinoidien sarjan kattavan alkuaineet 104−118 ja vuonna 1968 hän nimesi välin 122–155 alkuaineet superaktinoidien sarjaksi. Transaktinoidi seaborgium on nimetty hänen mukaansa.


title: Anders Ringbom

text: Anders Johan Ringbom (21. heinäkuuta 1903 Turku – 21. joulukuuta 1972 Turku) oli suomalainen kemisti ja professori. Hän oli 1943–1968 Åbo Akademin analyyttisen ja epäorgaanisen kemian professori. Hänen pääasiallinen tutkimusalansa oli analyyttinen kemia.


title: Anders Ringbom

text: Andres Ringbomin poika on englannin kielen professori Håkan Ringbom.


title: Sixten Ringbom

text: Sixten Ivar Alexander Ringbom (27. heinäkuuta 1935 Turku – 18. elokuuta 1992 Turku) oli suomalainen taidehistorioitsija. Hän oli Åbo Akademin taidehistorian ja taideteorian professori vuodesta 1970. Hänen väitöskirjansa "Icon to Narrative" (1965) käsitteli keskiajan ja varhaisen uuden ajan maalaustaidetta. Ringbomin myöhempi keskeinen tutkimusala oli kuitenkin moderni maalaustaide, jota hän käsitteli muun muassa teoksessaan "The Sounding Cosmos: A Study in the Spiritualism of Kandinsky and the Genesis of Abstract Painting" (1970).


title: Scania R-sarja

text: Scanian uudessa mallistossa tyyppimerkintä, esimerkiksi R 500, R-kirjain kertoo ohjaamon tyypin ja lukema 500 moottoritehon (hv).


title: Scania R-sarja

text: Päivä-, lyhyt-, ja 5 erilaista makuuohjaamoa, matala, normaali, highline eli ns. puolikorkea, topline ja erikoisuutena erikoispitkä longline.


title: Scania R-sarja

text: Moottorivaihtoehdot


title: Scania R-sarja

text: Päivä-, lyhyt-, ja makuuohjaamo.


title: Scania R-sarja

text: mm. G480, kaikki muut mahdollisia paitsi V8-moottorit


title: Scania R-sarja

text: Päiväohjaamo, saatavana myös vuoteella.


title: Scania R-sarja

text: MoottorivaihtoehdotTopline on Scanian tilavin ohjaamo. Topline on erityisesti suunniteltu pitkiin ulkomaan kuljetuksiin, joissa kuljettajan tarvitsee viettää pitkiäkin aikoja autossa. Topline-ohjaamossa on täysi seisomakorkeus moottoritunnelista kattoon 222 cm.


title: Scania R-sarja

text:
Highline on Scanian uusi R-sarjan myötä valikoimaan tullut vaihtoehto. Highline on matalampi kuin Topline, mutta korkeampi kuin tavallinen R-makuuohjaamo. Highline on sopiva valinta kuljetuksiin, joissa kuljettaja tarvitsee normaalia enemmän tilaa liikkumiseen, rentoutumiseen ja lepäämiseen. Korkeus Highlinessa moottoritunnelista kattoon on 190 cm.
Scania kuorma-autoissa käytetään turboahdettuja ja ahtoilmanjäähdyttimellä varustettuja dieselmoottoreita. Polttoaineen syöttö tapahtuu HPI-PDE- tai uuden XPI-korkeapaineruiskutusjärjestelmän avulla. Scania on suunnitellut moottorinsa siten, että jokaisella sylinterillä on oma moniventtiilinen sylinterinkantensa. Palotila sijaitsee käytännössä aivan männän laella, johon on uurrettu pieni syvennys.


title: Xiaochangliang

text: Xiaochangliang () on Kiinassa Hebein maakunnan Yangyuanin piirikunnassa () sijaitseva arkeologinen löytöpaikka. Se on eräs Itä-Aasian vanhimpia paleoliittisia arkeologisia tutkimuskohteita. Se on kuuluisa erityisesti kivityökaluista, joita on löydetty sieltä ja monesta muustakin Nihewanin altaan arkeologisesta kohteesta. Paikan nimi tarkoittaa kiinaksi "pieni ja pitkänkapea mäenhuippu", mikä kuvaa kohdetta hyvin. Se sijaitsi aikoinaan nykyään jo kuivuneen järven rannalla. Ihmisen kivityökalut on ajoitettu noin 1,36 miljoonaa vuotta vanhoiksi.


title: Xiaochangliang

text: Kohde sijaitsee Nihewanin tasangolla, joka sijaitsee Kiinan pääkaupungista Pekingistä noin 120 kilometriä luoteeseen. Tasanko oli vielä 40 000–30 000 vuotta sitten järvi, mutta se on hävinnyt ilmaston muututtua kuivemmaksi. Geologisten tutkimusten mukaan järven vedenpinnan korkeus on parin viimeisen vuosimiljoonan aikana vaihdellut voimakkaasti. Vedenpinnan korkeus on noussut tai laskenut toista sataa metriä johtuen alueen tektonisista ja ilmastollisista muutoksista. Alueelta löydettyjen eläinten jäänteet viittaavat sellaiseen lajistoon, joka viihtyi pienten metsikköjen täplittämällä arolla. Seutu on ollut ihmisille otollinen asuinympäristö, sillä muinaisen järven rannoilta on löytynyt yli 60 kohdetta, joista löytyy afrikkalaisen Olduvain asuinpaikan tavoin tuhansittain primitiivisiä kiviesineitä (vierinkivikulttuuri).


title: Xiaochangliang

text: Vuonna 1923 amerikkalainen geologi George Barbour tutki Nihewanin allasta ja huomasi ammoin kuivuneen järven sedimentit. Hän arvioi kuitenkin järven iän väärin eikä löytänyt kaipaamiaan merkkejä maastosta. Siksi kutsui hän Kiinassa toimivat jesuiitat ja paleontologit Émile Licent ja Pierre Teilhard de Chardin käymään Nihewanissa. He arvioivat järven kuivumisen iäksi yli miljoona vuotta ja samalla he löysivät ensimmäiset merkit ihmisen toiminnasta. Löydetyt kivityökalut olivat vanhimmat siihen asti löydetyt esineet.


title: Xiaochangliang

text: Xiaochangliang löydettiin vuonna 1978 erään geologisen tutkumuksen yhteydessä. Se oli ensimmäinen varhaispleistoseeniin ajoittuva kohde tällä alueella. Maaperän aines ei kuitenkaan soveltunut radioisotooppiseen ajoitukseen, joten oli käytettävä muita epäluotettavampia ajoitusmenetelmiä. Kivityökalujen muotoiluun ja niiden työstämistapoihin sekä yhteen alustavaan paleomagneettiseen ajoitukseen perustuen kohteen iäksi arvioitiin miljoona vuotta (vuonna 1985). Uudet magneettiset mittaukset antoivat iäksi alle miljoona vuotta ja maaperäkairausten tukemat mittaukset 1,67 miljoonaa vuotta (vuonna 1995). Kolmas mittaus antoi iäksi 1,34 miljoonaa vuotta (vuonna 2001). Viimeisin mittaus tehtiin vuonna 2012, ja sen ajoitus antoi iäksi 1,36 miljoonaa vuotta.


title: Xiaochangliang

text: Vuonna 1978 tehdyissä kaivauksissa saatiin esille 804 kiviesinettä ja monia eläinten luisia jäänteitä. Muutamia yksittäisiä tutkimuksia järjestettiin, mutta niitä ei jatkettu kovin järjestelmällisesti. Paikka sai kuitenkin suojellun arkeologisen kohteen statuksen. Vuosina 1990–1997 kohdetta tutkittiin intensiivisemmin ja talteen saatiin tuhansia kiviesineitä ja eläinten jäänteitä. Tieteellisesti tärkein tutkimus järjestettiin vasta 1998, kun muodostettiin kansainvälinen kaivaustiimi. Heidän kaivaustekniikkansa sisälsi nykyarkeologialle tyypilliset dokumentointimenetelmät ja heillä oli käytössään uusimmat tutkimusvälineet.


title: Xiaochangliang

text: Vuoden 1998 kaivauksista kerättiin talteen 901 kiviesinettä, jotka vaikuttivat ihmisen tuottamilta. Joukossa oli iskennässä irroneita säleitä ja lastuja sekä kivenkappaleen ytimiä. Kivimateriaalit koostuivat enimmäkseen kvartsiitista ja vulkaanisesta kivestä. Mikroskooppisissa tutkimuksissa löydettiin kiviä, joita oli selvästi käytetty työvälineenä arkiaskareissa. Työvälineet ryhmiteltiin neljään tyyppiin: sahat, joilla leikattiin tai sahattiin; veitset, joilla viillettiin tai kaiverrettiin; kaapimet, joilla kaavittiin tai raaputettiin; ja porat, joilla porattiin tai lävistettiin. Osa tehtävistä liittyi ravinnon käsittelyyn. Lihaa, nahkaa ja eläinten osia irrotettiin, käsiteltiin ja paloiteltiin. Yhtä työkalua, poraa, oli käytetty tuoreen luun poraamiseen. Osa työkaluista oli tarkoitettu puun ja kasvisten käsittelyyn. Kivistä löydettiin merkkejä sekä kuivan että tuoreen puun leikkaamisesta, kuivan puun kaapimisesta ja vielä kasvisten ja juurien käsittelystä. Osaa työkaluista käytettiin vielä tuntemattoman materiaalin käsittelyyn.


title: Xiaochangliang

text: Kiviesineiden tekotavasta on yritetty päätellä niiden tekijät, joista ei toistaiseksi ole löydetty jälkeäkään. Tekijöiksi on ehdotettu varhaista "Homo erectusta" eli pekinginihmistä, joka valmisti kiviesineitä "mode 1" -tekniikalla. Toisaalta eräät kiventyöstön alkeelliset piirteet viittaavat varhaisempiin ihmisiin. Työtavoissa on havaittu eräitä kehittyneitäkin piirteitä, jotka edellyttävät työtapojen sopeuttamista käsittelemään paikallisia kivimateriaaleja. Etenkin alkeellisten säleiden lyöminen on uusi piirre Pohjois-Kiinan tuon aikaisessa löytöaineistossa.


title: Xiaochangliang

text: Eräs kivityökalu, joka löydettiin vuonna 1972 Shangshazuin asuinpaikalta Nihewanin tasangon koillisosista, sijaitsi maakerrostumassa, joka ajoitettiin vuonna 2012 magnetostratigrafisella ajoitusmenetelmällä 1,66–1,32 miljoonaa vuotta vanhaksi. Samalla menetelmällä ajoitettiin Xiaochangliangissa kiviesineitä sisältänyt maakerrostuma 1,36 miljoonaa vuotta vanhaksi.


title: Xiaochangliang

text: Vuonna 1998 kaivauksista saatiin talteen 3 291 luun- tai hampaankappaletta. Tästä määrästä yli 90 %:ssa jäi eläimen laji tai suku tunnistamatta. Hampaista tunnistettiin muutama eläinsuku kuten sivettikissojen suku "Viverra", kissat, norsujen kuollut suku "Palaeoloxodon", hevoseläinten suvut "Hipparion" ja "Equus, Mimomys chinensis, Proboscidipparian sinensis, Coelodonta antiquitatis", biisonit, villasarvikuono ja edustajia suvuista "Martes, Cervus" ja "Gazella".


title: Xiaochangliang

text: Tutkijoiden mielestä nyt tutkittu kohta ei sisällä ihmisten varsinaista "piha-aluetta", vaan kivi- ja luulöydöt olisivat poisheitettyä materiaalia piha-alueen reunalla. Uusia tutkimuksia tullaan tekemään, jotta tuo piha-alue löytyisi.


title: Latvian vapaussota

text: Latvian vapaussota oli sarja sotia, jotka johtivat Latvian itsenäistymiseen. Vapaussota käytiin 5. joulukuuta 1918 – 11. elokuuta 1920. Sitä voidaan pitää myös sisällissotana, sillä sodan aikana latvialaiset taistelivat myös toisiaan vastaan.


title: Latvian vapaussota

text: Latvia siirtyi Ruotsin vallan alta Venäjän keisarikunnan alaisuuteen suuren Pohjan sodan päättäneen Uudenkaupungin rauhan jälkeen 1721. Tämän jälkeen Latvian alueelle jäi saksalainen hallinto. 1800-luvun lopussa oikeus ja koulu pyrittiin venäläistämään, mikä aiheutti kansallisen heräämisen. 1905 Baltian maissa oli vallalla vallankumousliike, joka vastusti muun muassa saksalaisen yläluokan etuuksia vastaan. Ensimmäisen maailmansodan aikana vuonna 1915 Saksa miehitti Latvian Väinäjoelle saakka. Helmikuun vallankumouksen aikana latvialaiset rupesivat esittämään poliittisia vaatimuksia, joiden tarkoituksena oli aluksi saada Latvialle autonomia. Joulukuussa 1917 neuvostojen kongressi Fricis Roziņšin johdolla julisti Latvian alueelle neuvostovallan. Saksa valloitti koko Latvian 1918. Saksa joutui kuitenkin vetäytymään Latviasta marraskuussa 1918. Jānis Čaksten johtama Kansanneuvosto julisti 18. marraskuuta Latvian itsenäiseksi tasavallaksi.


title: Latvian vapaussota

text: Marraskuussa 1918 alettiin muodostaa Latvian armeijaa. Yhteensä Latvian sotavoimat koostuivat 26 komppaniasta ja viidestä tykistöpatterista. Samaan aikaan Latvian Neuvostotasavallan joukot valloittivat ensin Pihkovan, Valkan ja Võrun. Helmikuuhun 1919 mennessä neuvostoarmeija oli vallannut Latvian Venta-joelle saakka. Riiassa olleet saksalainen ja latvialainen hallinto pakenivat Liepājaan. Loppuvuonna 1918 virolais-suomalaiset joukot vapauttivat Viron lopullisesti bolsevikeista, minkä jälkeen latvialaiset saivat koottua joukkonsa. Toukokuussa 1919 puna-armeija vetäytyi Riiasta, jolloin sen valloitti Rüdiger von der Goltzin johtama armeijajoukko, johon kuului osa Latvian armeijasta. Kesällä 1919 Latviassa puhkesi Landeswehrin sota, joka johti Saksan perääntymiseen Pohjois-Latviasta Riikaan. Heinäkuussa 1919 Kārlis Ulmanisin johtama hallitus nousi valtaan. Pavel Bermondt-Avalovin johtama länsiarmeija hyökkäsi lokakuun alussa Etelä-Latviassa Latvian armeijaa vastaan. Lokakuun puolessavälissä latvialaiset joukot ryhtyivät vastahyökkäykseen Ranskan, Englannin ja Viron tukemana ja marraskuuhun 1919 mennessä Bermondt-Avalovin joukot olivat perääntyneet Liettuaan saakka. Tammikuussa 1920 Puolan ja Latvian armeijat hyökkäsivät Venäjän miehittämälle Latgallian alueelle, joka vallattiin muutamassa päivässä. Latvia solmi 1. helmikuuta 1920 välirauhan Neuvosto-Venäjän kanssa. 11. elokuuta 1920 Latvia ja Neuvosto-Venäjä solmivat lopullisen rauhan, jolloin Latvia sai historiallisten alueidensa lisäksi Latgallian. Saksan kanssa Latvia oli sopinut rauhan heinäkuussa 1920.


title: Jean-Paul Riopelle

text: Jean-Paul Riopelle (1923–2002 ) oli kanadalainen taidemaalari. Hän asui vuodesta 1947 Pariisissa. Hänen tyylinsä on nonfiguratiivinen spontanismi. Ekspressiiviset maalaukset muodostuvat palettiveitsillä levitetyistä paksuista suorakaiteen muotoisista värikerroksista. Ne ovat rytmikkäitä ja koristeellsia.


title: Särkilampi (Ikaalinen)

text: Särkilampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Särkilampi on osa Röyhiönjärven-Iso Karppajärven valuma-aluetta.


title: Särkilampi (Ikaalinen)

text: Lampi on 350 metriä pitkä, 200 metriä leveä ja sen pinta-ala on 3,2 hehtaaria. Se sijaitsee metsämastossa, joka on paikoin soistunutta. Siihen laskee viisi suo-ojaa. Yksi ojista laskee siihen etelästä ja se on Iso Haukijärven laskuoja. Pohjoisesta laskevan suo-ojan kautta laskee pieni Kalliolampi, joka sijaitsee yli kilometrin päässä. Lammen oma laskuoja lähtee sen eteläkärjestä ja virtaa yli viisi kilometriä Vähä Karppajärveen. Rantaviiva on 800 metriä pitkä. Sen rannalle on rakennettu yksi vapaa-ajan asunto, jonka edustalle on ruopattu pitkä ja kapea lahti. Paikalle johtaa metsäautotie, jolle pääsee Karppaperän ja Vahojärven yhdistävältä tieltä.


title: Särkilampi (Ikaalinen)

text: Ikaalisten pitäjänkartassa lammen nimi kirjoitettiin "Särkijärvi".


title: Vasemmistopuolue

text: Vasemmistopuolue tarkoittaa puoluetta, joka kuuluu poliittisessa kentässä vasemmistoon. Sanana se esiintyy ainakin seuraavien puolueiden nimissä:


title: Oikeistopuolue

text: Oikeistopuolue tarkoittaa puoluetta, joka kuuluu poliittisessa kentässä oikeistoon. Sanana se esiintyy ainakin seuraavien puolueiden nimissä:


title: Aleksandrs Jerofejevs

text: Aleksandrs Jerofejevs (tunnetaan myös nimellä Aleksandrs Erofeev, s. 12. huhtikuuta 1984 Riika, Latvia) on latvialainen jääkiekkoilija, joka pelaa KHL-joukkue Dinamo Riiassa.


title: Aleksandrs Jerofejevs

text: Euroopan ulkopuolella Jerofejevs on pelannut kahden kauden ajan 2004–2005 USHL-joukkue Sioux Falls Stampedessa sekä kaudella 2005–2006 UHL-joukkue Roanoke Valley Vipersissä.


title: Aleksandrs Jerofejevs

text: Jerofejevs on edustanut Latvian maajoukkuetta useasti maailmanmestaruuskilpailuissa.


title: Streptococcus pyogenes

text: Streptococcus pyogenes eli A-streptokokki on grampositiivisiin kokkibakteereihin kuuluva bakteerilaji. Se kuuluu sukuun "Streptococcus". "S. pyogenes" tunnetaan nimellä A-ryhmän streptokokki, koska sillä on soluseinässään Lancefieldin luokituksen mukainen A-ryhmän antigeeni. "S. pyogenes" on beetahemolyyttinen bakteeri, mikä tarkoittaa, että veriagar-kasvualustalla sillä on kyky hemolyysiin eli punasolujen hajotukseen.


title: Streptococcus pyogenes

text: "S. pyogenes" aiheuttaa ihmisille erilaisia infektioita, joista yleisin on nielutulehdus eli angiina. Muita bakteerin aiheuttamia infektioita ovat tulirokko, märkärupi, lasten peräaukon alueen ihotulehdus (perianaalidermatiitti) ja erysipelas eli ruusu.


title: Jonathan Janson

text: Jonathan Janson (5. lokakuuta 1930 Chelsea – 29. marraskuuta 2015) oli brittiläinen purjehtija ja olympiamitalisti.


title: Jonathan Janson

text: Janson osallistui kesäolympialaisiin Louhi-veneluokassa kahdesti: Melbournessa 1956 hän saavutti Ison-Britannian miehistössä pronssia, ja Roomassa 1960 hän sijoittui seitsemänneksi.


title: Jonathan Janson

text: Janson kuoli 85-vuotiaana 29. marraskuuta 2015.


title: Öölannin kunta

text: Öölannin kunta () on Ruotsiin muodostettavaksi ehdotettu kunta, joka kattaisi Öölannin saaren. Kunta muodostuisi yhdistämällä saarella nykyään sijaitsevat Borgholmin kunta ja Mörbylångan kunta. Vertailukohtana on pidetty Gotlannin kuntaa Ruotsissa ja Bornholmin kuntaa Tanskassa, koska molemmat kattavat samannimiset saaret kokonaan.


title: Öölannin kunta

text: Europarlamenttivaalien yhteydessä 7. kesäkuuta 2009 Mörbylångan ja Borgholmin asukkaat äänestivät kuntien yhdistämisestä. Lopputulos oli kielteinen: ei-ääniä annettiin 56,0 prosenttia ja jaa-ääniä 41,1 prosenttia. Vastarinta yhteistä kuntaa kohtaan oli vahvempaa Mörbylångassa kuin Borgholmissa.


title: Cloud

text: Cloud tarkoittaa seuraavia asioita:


title: Igors Miglinieks

text: Igors Miglinieks (, s. 4. toukokuuta 1964 Riika, Latvian SNT, Neuvostoliitto) on latvialainen koripallovalmentaja ja kilpauransa päättänyt koripalloilija, joka edusti maajoukkuetasolla Latvian lisäksi Neuvostoliittoa ja yhdistynyttä joukkuetta.


title: Igors Miglinieks

text: Miglinieks voitti Neuvostoliiton koripallomaajoukkueen pelaajana olympiakultaa Soulissa 1988. Neuvostoliiton hajottua hän edusti Barcelonassa 1992 yhdistynyttä joukkuetta, jonka miesten koripallojoukkue sijoittui neljänneksi.


title: Igors Miglinieks

text: Lopetettuaan pelaajauransa vuonna 2000 Miglinieks on tehnyt menestyksekkään valmentajanuran. Hän on valmentanut muun muassa Ukrainassa ja Kyproksella.


title: Korson suuralue

text: Korson suuralue on yksi Vantaan seitsemästä suuralueista. Se sijaitsee Suomen rautateiden pääradan varrella, Tikkurilan ja Keravan välillä. Suuralue rajoittuu etelässä Koivukylän suuralueeseen, lännessä Tuusulan kuntaan, pohjoisessa Keravan kaupunkiin ja idässä Sipoon kuntaan.


title: Korson suuralue

text: Vuodesta 2007 lähtien Korson suuralueeseen ovat kuuluneet seuraavat yhdeksän kaupunginosaa: Jokivarsi, Korso, Leppäkorpi, Matari, Metsola, Mikkola, Nikinmäki, Vallinoja ja Vierumäki. Korson suuralueella oli 29 852 asukasta (1.1.2015).


title: Hotellit kuntoon, Jyrki Sukula!

text: Hotellit kuntoon, Jyrki Sukula! on suomalainen tositelevisiosarja. Ohjelman pääosassa on kokki Jyrki Sukula joka pyrkii parantamaan suomalaisten hotellien tasoa. Ohjelman ensimmäinen tuotantokausi alkoi Nelosella 10. syyskuuta 2014. Ensimmäisellä tuotantokaudella poikkeuksellisesti hotelli Joronjäljen kuntoon laittamista seurattiin kaksi jaksoa.


title: Hotellit kuntoon, Jyrki Sukula!

text: Ohjelman formaatti perustuu Gordon Ramsayn Hotellit kuntoon -sarjaan.


title: Koivukylän suuralue

text: Koivukylän suuralue on yksi Vantaan seitsemästä suuralueista. Koivukylän suuralue sijaitsee pääradan varrella, Tikkurilan suuralueen pohjoispuolella. Pohjoisessa naapureina ovat Tuusulan kunta ja Korson suuralue sekä idässä Sipoon kunta ja Hakunilan suuralue. Vuoden 2015 alussa suuralueella oli runsas 27 000 asukasta.


title: Koivukylän suuralue

text: Koivukylän suuralueeseen (2007–) kuuluvat seuraavat kuusi kaupunginosaa: Asola, Havukoski, Ilola, Koivukylä, Päiväkumpu ja Rekola.


title: Hakunilan suuralue

text: Hakunilan suuralue on yksi Vantaan seitsemästä suuralueesta. Se rajoittuu etelässä Helsinkiin, lännessä Tikkurilan ja Koivukylän suuralueisiin, sekä pohjoisessa ja idässä Sipoon kuntaan.


title: Hakunilan suuralue

text: Hakunilan suuralueella asuu 29 092 asukasta (1. tammikuuta 2015). Hakunilan suuralue on asukkaidensa osalta varsin kansainvälinen: väestöstä 13,3 prosenttia oli ulkomaiden kansalaisia (2015), mikä oli Vantaan keskiarvoa (9,4 %) enemmän.


title: Hakunilan suuralue

text: Vuodesta 2007 Hakunilan suuralueeseen on kuulunut seuraavat yhdeksän kaupunginosaa: Länsisalmi, Länsimäki, Ojanko, Vaarala, Hakunila, Rajakylä, Itä-Hakkila, Kuninkaanmäki ja Sotunki.


title: Kivistön suuralue

text: Kivistön suuralue on pinta-alaltaan suurin Vantaan seitsemästä suuralueista. Se kattaa 29,8 prosenttia Vantaan pinta-alasta. Suuri osa suuralueen pinta-alasta on maaseutua. Naapureina ovat kaakossa Aviapoliksen suuralue, etelässä Myyrmäen suuralue, lounaassa Espoon kaupunki, luoteessa Nurmijärven kunta ja koillisessa Tuusulan kunta. Kivistön suuralueen väkiluku oli vuoden 2015 alussa noin 8 900.


title: Kivistön suuralue

text: Liikenneväylistä merkittävimmät ovat suuralueen halkaiseva Hämeenlinnanväylä, suuralueen etelärajan muodostava Kehä III ja vuonna 2015 avattu Kehärata. Kehäradan alkuvaiheessa avatuista rautatieasemista suuralueelle sijoittuvat Vehkalan ja Kivistön asemat.


title: Kivistön suuralue

text: Erityisesti Kivistön suuralueen eteläosaa on rakennettu ja rakennetaan 2010-luvulla kasvavaksi asuntoalueeksi ja kaupan keskittymäksi. Vuoden 2015 asuntomessut järjestettiin Vantaan Kivistön kaupunginosassa.


title: Kivistön suuralue

text: Suuralueeseen kuuluu seuraavat kymmenen kaupunginosaa:


title: Homma haltuun

text: Homma haltuun oli suomalainen piilokameraohjelma, joka perustui israelilaiseen Deal With It-formaattiin, joka on myyty yhteensä 14 maahan. Ohjelmaa juonsivat NRJ:n Aamupojat Renne Korppila ja Anssi Honkanen ja sen ensimmäinen jakso esitettiin Jim-kanavalla 26. syyskuuta 2011. Ohjelmassa ravintola-asiakkaat joutuivat suorittamaan juontajakaksikon antamia tehtäviä. Jos pöytäseurue ei arvannut, mistä on kyse, tehtävien suorittaja saattoi voittaa 500 euron rahapalkinnon.


title: Hail, Caesar!

text: Hail, Caesar! on vuonna 2016 ensi-iltansa saanut komediaelokuva, jonka ovat ohjanneet Joel ja Ethan Coen. Elokuvan pääosia esittävät Josh Brolin, George Clooney, Alden Ehrenreich, Ralph Fiennes, Jonah Hill, Scarlett Johansson, Frances McDormand, Tilda Swinton ja Channing Tatum. Se sijoittuu 1950-luvun Hollywoodiin ja sen juoni seuraa ”fiksaaja” Eddie Mannixia (Brolin), joka joutuu selvittämään salaperäisesti kuvauspaikalta kadonneen näyttelijän tapausta.


title: Hail, Caesar!

text: Elokuvan ensi-ilta oli Yhdysvalloissa 5. helmikuuta 2016. "Hail, Caesar!" sai Oscar-ehdokkuuden parhaasta lavastuksesta vuoden 2017 gaalassa.


title: Hail, Caesar!

text: Eddie Mannix (Josh Brolin) toimii Hollywoodissa ”fiksaajana” eli henkilönä, jonka tehtävänä on muun muassa pitää näyttelijöiden skandaalit poissa lehdistöstä. Mannix on mukana eeppisen elokuvan "Hail, Caesar!" kuvauksissa, jonka kuuluisa pääosan esittäjä Baird Whitlock (George Clooney) kidnapataan. Sieppaajiksi paljastuu kommunistinen ryhmä, ja Whitlockin takaisin saadakseen Mannixin studion tulee makaa 100 000 dollarin lunnaat.


title: Venta (joki)

text: Venta () on joki, joka kulkee Latvian ja Liettuan alueella. Sen alkulähde on lähellä Kuršėnain kaupunkia Luoteis-Liettuassa ja se laskee Koillis-Latviassa Ventspilsin kaupungin lähellä Itämereen. Sen kokonaispituus on 346 km. Merkittävimmät kaupungit joen alueella ovat Kuršėnai, Mažeikiai, Kuldīga ja Ventspils. Joessa on myös Euroopan levein vesiputous, joka sijaitsee Kuldīgan lähellä. Sen leveys on noin 250 metriä.


title: Iso Haukijärvi (Ikaalinen)

text: Iso Haukijärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Iso Haukijärvi on osa Röyhiönjärven-Iso Karppajärven valuma-aluetta.


title: Iso Haukijärvi (Ikaalinen)

text: Järvi on 350 metriä pitkä, 150 metriä leveä ja sen pinta-ala on 2,7 hehtaaria. Se sijaitsee soiden rikkomassa Pöytäkivenvuorten metsämaatossa. Siihen laskee kahdeksan suo-ojaa, jotka keräävät vettä ympäröivälyä suolta. Sen laskuoja lähtee luoteiskulmasta ja se laskee puoli kilometriä Särkilampeen. Rantaviivan pituus on 800 metriä. Etelärantaan on rakennettu järven ainoa vapaa-ajan asunto, jolle johtaa metsäautotie Karpanperän ja Vahojärven yhdistävältä tieltä.


title: Iso Haukijärvi (Ikaalinen)

text: Ikaalisten pitäjänkartassa sen nimi kirjoitettiin "Iso Haukilammi".


title: Šventoji (Nerisin sivujoki)

text: Šventoji on Itä-Liettuassa virtaava Nerisjoen sivuhaara. Šventoji on 246 kilometrin mittaisena yksi pisimmistä kokonaan Liettuassa virtaavista joista. Joki yhtyy Nerisiin, joka on puolestaan Niemenjoen sivuhaara.


title: Šventoji

text: Šventoji tarkoittaa kahta eri jokea Baltiassa:


title: Korppiretki

text: Korppiretki on Mika Honkalinnan kirja, joka käsittelee korppia. Sekä teksti että kuvat ovat Honkalinnan. Kirja on ilmestynyt vuonna 2015, ja sen kustantaja on Maahenki. Kirja on valittu Maailman luonnonsäätiön vuoden luontokirjaksi 2015. Korppiretki on kustantamo Maahengen kuudes vuoden luontokirjaksi valittu kirja.


title: Korppiretki

text: Kirjan tekstit ovat Honkalinnan muisteluita ja päiväkirjamerkintöjä kuvausretkiltä. Retkimuistojen ohella kirja sisältää tietoa korpin ominaispiirteistä lajina ja sen elinympäristöstä. Vuoden luontokirjan valinnut Sixten Korkman perusteli valintaansa sillä, että mustavalkoiset kuvat tuovat maisemille taianomaisen tunnelman. Lisäksi hän sanoi: "Kirja tukee metsiemme merkityksen ymmärtämistä ja muistuttaa niissä vaeltamisen antamasta mielihyvästä."


title: Korppiretki

text: Kirjan prologi, alku, on Laavu, jossa Honkalinna kertoo ensimmäisistä korppimuistoistaan. Epilogi, kirjan viimeinen luku, on Paluu laavulle, jossa hän kertoo, millainen tuo laavupaikka on nykyisin, kirjan valmistuessa.


title: Korppiretki

text: Honkalinna on ammattimainen luontokuvaaja ja -kirjoittaja. Hän on harrastanut luontokuvausta vuodesta 1978 ja innostunut korppien kuvaamisesta jo teini-ikäisenä.


title: Korppiretki

text: Teos on ilmestynyt myös ruotsiksi, nimellä "Korpresan".


title: Allakka

text: Allakka voi tarkoittaa:


title: Paleoantropologia

text: Paleoantropologia on tieteenala, joka tutkii ihmisen evoluutiota fossiilien kautta. Paleoantropologia hyödyntää useita tieteenaloja kuten perinnöllisyystiedettä, ekologiaa ja paleoekologiaa sekä etologiaa. Fossiileita saadaan arkeologisista kaivauksista ja niitä ajoitetaan geokemiallisilla iänmääritysmenetelmillä. Fossiileista pystytään määrittelemään lajit, asuinpaikat ja elinaikakaudet. Ihmislajien elintavoista, sukupuuttoon kuolinajasta tai muuntumisesta toiseksi lajiksi saadaan tietoa fossiilien löytöpaikoista saatujen tietojen perusteella.


title: Paleoantropologia

text: Luufossiileista pystytään päättelemään paljon yksilöiden ulkonäöstä, kuten kehon rakenteesta, kasvonpiirteistä sekä lihaksistosta ja sitä kautta monenlaisista elintavoista. Hampaat kertovat lajin ruokavaliosta, elämäntavoista ja sisäisistä suhteista. Kallonpohja kertoo siitä, kulkiko laji pystyssä. Aivojen koko ja ulkopinnan rakenne säilyvät kun hiekka tai muta täyttää fossiilikallon ja kovettuu. Luiden pintaan jääneistä jäljistä voidaan nähdä jänteiden kiinnittyminen ja sitä kautta päätellä lajin liikkumistapa ja paino.


title: Paleoantropologia

text: Fossiilit vaativat säilyäkseen tietynlaiset olosuhteet. Varhaisten hominidien fossiileja löytyy oikeanlaisista mioseenin ja pleistoseenin välisistä sedimenttikerroksista, lähinnä järvi- ja jokikerrostumista. Varhaisia hominideja oli myös melko vähän, minkä vuoksi fossiileja on löydetty lähinnä vain kolmelta alueelta: Itä-Afrikan hautavajoamasta, Tšadjärven altaasta ja Etelä-Afrikan luolista.


title: Paleoantropologia

text: Maailman ja ihmisen uskottiin Raamatun pohjalta aina 1800-luvun puoliväliin saakka olevan vain 6 000 vuoden ikäinen. Koska fossiileissa ei havaittu välimuotoja, lajien uskottiin olevan muuttumattomia. Charles Darwinin "Lajien synty" ilmestyi 1859, ja pian sen jälkeen evoluutioteoria hyväksyttiin. Ensimmäiset neandertalinihmisen jäänteet löydettiin 1857 ja cro-magnonin ihmisen jäänteet 1868. Näiden löytöjen ja Darwinin teorian ansiosta käsitys primitiivisten ihmisten olemassaolosta hyväksyttiin. Vuonna 1891 alankomaalainen Eugène Dubois löysi apinan ja ihmisen välimuodon jaavanihmisen, joka oli "Homo erectus" -yksilö.


title: Paleoantropologia

text: Vuosiluku kuvaa yleensä jäännösten löytymistä, joissain kohdissa uuden lajin nimeämistä:


title: Juri Tšaika

text: Juri Jakovlevitš Tšaika (, s. 21. maaliskuuta 1951) on Venäjän korkeimman oikeuden pääsyyttäjä. Tšaika toimi 2000-luvulla oikeusministerinä.


title: Juri Tšaika

text:
Nuorena Juri Tšaika toimi telakalla sähkömiehenä. Armeijan jälkeen hän valmistui Sverdlovskin laki-instituutista vuonna 1976.
Tšaika toimi Irkutskin alueen syyttäjätoimistossa, sitten Itä-Siperian alueen syyttäjätoimisto. Vuosina 1984-1992 Tšaika toimi eri viroissa mm. Irkutskin syyttäjätoimistossa. kommunistipuolueessa. Vuonna 1995 Tšaika yleni Venäjän federaation varapääsyyttäjäksi. Kun edellinen pääsyyttäjä Juri Skuratov erosi seksiskandaalin takia, Tšaika toimi vähän aikaa pääsyyttäjänä.
Vuosina 1996-2006 Tšaika toimi oikeusministerinä ja tämän jälkeen Venäjän korkeimman oikeuden pääsyyttäjänä.
Tšaika auttoi oppositiopoliitikko Aleksei Navalnyin vapaaksi 2010-luvun alussa


title: Juri Tšaika

text:
Joulukuussa 2015 oppositiovaikuttaja Aleksei Navalnyin korruption vastainen FBK-säätiö julkisti laajan selvityksen Tšaikan
pojan Artjomin peitellystä jättiomaisuudesta ja mafiakytköksistä.. Juri Tšaikan arvostelijat syyttävät häntä laittomista yritysvaltauksista ja rahanpesusta. Mutta Kremlin lehdistöpäällikkö Juio Peskovin mukaan filmi on arvoton, ja Juri Tšaikan pojat harjoittivat liiketoimiaan täysin itsenäisesti. Pääiministeri Dmitri Medvedevin mukaan vain lainvalvontajärjestelmä saa esittää syytteitä.


title: Valmiera (hyppyrimäki)

text: Valmiera oli hyppyrimäki Siguldassa Latviassa.


title: Valmiera (hyppyrimäki)

text: Siguldaan Gaujan-jokilaaksoon rakennettiin ensimmäinen hyppyrimäki vuonna 1933. Valmiera rakennettiin vuonna 1966. Neuvostoliiton mäkihyppymaajoukkue kävi muutamia kertoja harjoittelemassa kesällä Valmierasta. Valmierasta järjestettiin viimeinen kilpailu vuonna 1978.


title: Valmiera (hyppyrimäki)

text: Kesällä 2007 heräsi ajatukset rakentaa K70, K40, K20, K10 ja K5 hyppyrimäet Siguldaan Kansainvälisen hiihtoliiton tuella. Vuonna 2009 avattiin K18, K10 ja K5 hyppyrimäet. Hyppyrimäissä ei ollut varsinaista muovitusta, mutta niistä pystyi hyppäämään myös lumettomana aikana. Hyppyrimäet jouduttiin purkamaan vuonna 2012, koska niillä ei ollut rakennuslupaa.


title: HMS Hindostan (1841)

text: HMS Hindostan oli Britannian kuninkaallisen laivaston vuonna 1841 vesillelaskettu 80-tykkinen toisen luokan linjalaiva.


title: HMS Hindostan (1841)

text: Alus tilattiin 21. syyskuuta 1819 Plymouthin telakalta. Sen köli laskettiin elokuussa 1828, ja se laskettiin vesille 2. elokuuta 1841. Se valmistui syyskuussa, jolloin se sijoitettiin reserviin. Aluksen valmistuskustannukset olivat 56 717 puntaa sisältäen varustamisen. Valmistukseen käytettiin "Malabarin" Bombaysta kuljettamia teak-kaaria. Lisäksi aluksen valmistuksessa käytettiin vuonna 1833 peruutetun fregatti HMS "Tigrisin" valmistukseen varattua puutavaraa.


title: HMS Hindostan (1841)

text: Aluksen aseistuksena oli alemmalla tykkikannella 28 kappaletta 32 naulan tykkiä ja kaksi 68 naulan karronadia. Ylemmällä tykkikannella oli 32 kappaletta 24 naulan tykkejä, joiden lisäksi puolikannella oli neljä 12 naulan tykkiä ja kymmenen 32 naulan karronadia. Keulakannella oli kaksi 12 naulan tykkiä ja kaksi 32 naulan karronadia.


title: HMS Hindostan (1841)

text: Alus liitettiin 15. toukokuuta 1865 koululaivana HMS "Britanniaan" Dartmouthissa, minne se saapui vuoden lopulla. Aluksen perä kiinnitettiin tukevasti HMS "Britannian" keulaan, ja alusten väliin rakennettiin katettu kulkutie. Alus oli edelleen kadettien koululaivana Dartmouthissa vuonna 1884. Se oli lämmittäjien koululaivana Portsmouthissa, ja se nimettiin 12. lokakuuta 1905 HMS "Fisgard III:ksi".


title: HMS Hindostan (1841)

text: Aluksen nimeksi palautettiin elokuussa 1820 HMS "Hindostan," ja se myytiin 10. toukokuuta 1821 J. B. Garnham & Sonsille.


title: Lähiöt ja tehokkuuden yhteiskunta

text: Lähiöt ja tehokkuuden yhteiskunta on Johanna Hankosen väitöskirja vuodelta 1994. Kirjassa Hankonen kuvaa toisen maailmansodan jälkeistä rakennemuutosta Suomessa, tarkoituksenaan tehdä ymmärrettäväksi ”hyvinvointivaltion kehittämiskauden tuottamien uusien asuinympäristöjen, lähiöiden syntyä”


title: Lähiöt ja tehokkuuden yhteiskunta

text: Hankosen tutkimus liittyy eri tieteenaloilla tehtyyn lähihistorian perustutkimukseen. Hankosen tarkoituksena on ”tehdä ymmärrettäväksi hyvinvointivaltion kehittämiskauden tuottamien uusien asuinympäristöjen, lähiöiden, syntyä”. Hän erittelee ja tulkitsee 1960-luvulla tapahtunutta suomalaisen kaupunkisuunnittelun murrosta yhteiskunnallis-taloudellisessa viitekehyksessä, johon maankäytön suunnittelu ja asuntojen rakentaminen kytkeytyivät tuolloin yhä tiiviimmin. Suunnitelmallisella makrotaloudellisella kasvupolitiikalla yritettiin jouduttaa suomalaisen yhteiskunnan rakennemuutosta. Hankosen tutkimuskohteena ovat aatteet, jotka vaikuttivat lähiöiden suunnitteluun ja rakentamiseen. Hän lähestyy aihetta sekä ”ainutkertaisena historiallisten tapahtumien kokonaisuutena” että ”yhteiskuntatieteellisen viitekehyksen avulla hahmotettavina yhteiskunnallisina rakenteina ja käytäntöinä”. Hän jäljittää tätä prosessia keskeisesti vaikuttaneiden toimijoiden kautta ”erittelemällä tehokkuuden idean ja tehokkuuspyrkimyksen eri ulottuvuuksia sekä vaikuttavien yhteiskunnallisten tekijöiden keskinäisiä suhteita ja merkittäviä toimijoita”.


title: Lähiöt ja tehokkuuden yhteiskunta

text: Hankonen on nostanut tehokkuus-käsitteen tutkimusaineistonsa antamana, aikakaudelle leimallisena ilmaisuna tutkimusta ohjaavaksi teemaksi, jota hän käsittelee kolmessa ulottavuudessa: talonrakentaminen, vähittäiskauppa ja liikenne. Ideologista murrosta hallitsi idea tehokkaasta yhdyskunnasta, joka koostui kompakteista tytärkaupungeista – käytännössä niistä tuli suuria asuntoalueita eli lähiöitä. Lähiöiden rakentaminen perustui pääosin rakennusliikkeiden ja kuntien tekemiin aluerakentamissopimuksiin, koska kunnilla ei ollut valmiuksia hankkia ja kaavoittaa maata itse tarpeeksi nopeasti. Rakennusyhtiö hankki maan, kaavoitti sen sekä rakensi ja markkinoi asunnot itse. Väljä metsäkaupungin suunnitteluperiaate hylättiin 1960-puolivälissä ja siirryttiin ”Kompaktikaupunkien” suunnitteluun. Uusi kaupunkisuunnitteluperiaate kehittyi arkkitehtuurikilpailujen ja metsälähiökritiikin myötä, ja sitä toteutettiin vuodesta 1968 vuoden 1974 huipentumaan, jolloin toteutettiin jopa 70 000 uutta asuntoa. Taitekohtana voidaan pitää vuotta 1975, jolloin Espoon Olarin suunnittelijat Simo Järvinen ja Eero Valjakka saivat rakennustaiteen ja yhdyskuntasuunnittelun valtionpalkinnon. Samalla kun suunnitteluperiaate vakiintui, sen lähtökohtia alettiin kyseenalaistaa.


title: Lähiöt ja tehokkuuden yhteiskunta

text: Kasvupolitiikka kytkeytyi lähiöistymiseen säätelemällä sosiaalipoliittisen yhteiskuntamallin pohjalta kulutusta, asuntotuotantoa ja -kysyntää sekä liikennejärjestelmää. Asuntotuotannon ja -kysynnän sovittaminen ratkaistiin keskitetyllä asuntojen tuotantopolitiikalla. Hankonen esittää, että fyysisen ympäristön muuttuminen tuotannon ja kulutuksen funktionaaliseksi ympäristöksi muodosti merkittävän osan kansantaloudellisesta rakennemuutoksesta. Lähiöistyminen oli sekä rakennemuutoksen seuraus että sen edellytys. Yhteiskunnan peruspyrkimykseksi hahmottui tehokkuuden tavoittelu. Hankonen esittää, että tehokkuusajattelun juuret olivat amerikkalaisen yhteiskunnan kehityksessä, minkä vuoksi hän tarkastelee amerikkalaisen kulttuurin välittymistä Suomeen mm. ASLA-Fullbright-ohjelman välityksellä. Kyseinen ohjelma oli stipenditoimintaa, joka yhteiskunnan johdon kouluttamisen ohella tutustutti sen amerikkalaiseen elämänmuotoon, politiikkaan ja instituutioihin.


title: Lähiöt ja tehokkuuden yhteiskunta

text: Hankonen sanoo Anthony Giddensin rakenteen kaksinaisuuden ja rakenteistumisen käsitteiden sopivan hyvin yhdyskunnan fyysisissä rakenteissa tapahtuneiden muutosten kuvailuun. Uudet ryhmittymät ja organisaatiot muodostuivat rakennemuutoksen tarpeisiin ja sen seurauksena. Hankosen lähtökohta on lähiöistymisen rakennemuutos historiallisena ilmiönä, joka on muodostanut suomalaisen arkielämän puitteet. Hän tulkitsee ilmiötä teknostruktuurin ja suunnittelujärjestelmän viitekehyksessä. Käsitteet on kehittänyt John Galbraith teollisen yhteiskunnan erittelyyn. Teknostruktuuri tarkoittaa ”teolliseen suurtuotantoon muodostunutta erikoistuneiden asiantuntijoiden ryhmätyöorganisaatiota”. Elinkeinoelämän ja julkisen hallinnon piirissä muodostuneet erilaiset teknostruktuurit ”täydensivät toisiaan yhteisiin, ns. yleisenä etuna määrittyneisiin päämääriin” – tätä voi kutsua byrokraattiseksi symbioosiksi Galbraithin termein, mutta byrokratia-termin negatiivissävyttyneisyyden vuoksi Hankonen käyttää muotoa poliittishallinnollinen yhteistoiminta ja sidos. Hankonen on päätynyt käyttämään näitä tutkimusta ohjaavina käsitteinä, sillä ne kuvaavat kattavasti taloudellisen järjestelmän sitoutumista kaupunkirakenteen muutoksiin. Hankosen mukaan teknostruktuuristumisen myötä suunnittelujärjestelmä näyttää läpäisseen koko yhteiskunnan ”jokseenkin itsestään selvänä talousjärjestelmän muotona”.


title: Lähiöt ja tehokkuuden yhteiskunta

text: Arkkitehtien suhteellinen asema heikkeni kaupunkisuunnittelussa tapahtuneessa murroksessa. Kaavoitus kytkettiin kokonaisvaltaisesti yhteiskuntasuunnitteluun. Hankonen esittää, että poliittishallinnollisessa yhteistyössä ohjelmoitu asuntotuotanto vapauttaa tuottajat taiteellisin kriteerein toimivista arkkitehdeista. Arkkitehtien ammatissa risteävät taiteellinen panos ja suurtuotanto. Jos teollisuudenala vaatii taiteellista panosta, pieni yritys voi periaatteessa kilpailla menestyksekkäästi ison firman kanssa. Mutta jos tuotannon menekki on turvattu ilman taiteellista panosta, kilpailu ei ole mahdollista.


title: Lähiöt ja tehokkuuden yhteiskunta

text: Tampereen yliopiston aluetieteen yliopistonlehtori Markus Laine pitää Hankosen teosta edelleen ajankohtaisena, sillä lähiön näkeminen ”tuotantoa ja kulutusta koskevan rakennemuutoksen tuloksena että sen edellytyksenä” on hänen mukaansa 2010-luvulla jopa ajankohtaisempi lähestymistapa yhteiskunnallisten prosessien tarkasteluun kuin 1990-luvulla.


title: Ogre tramplīnlēkšanas

text: Ogre tramplīnlēkšanas on kolmen erikokoisen hyppyrimäen muodostama mäkihypyn suorituspaikka Ogressa Latviassa.


title: Ogre tramplīnlēkšanas

text: 12. tammikuuta 2008 avattiin Ogreen K10 -mäki. Se oli Latvian ainoa käytössä oleva hyppyrimäki, koska Siguldassa oleva Latvian ensimmäinen hyppyrimäki Valmiera oli mennyt ajan saatossa hyppykelvottomaksi. Myöhemmin samana vuonna rakennettiin myös K15- ja K5 -mäet.


title: Zarasų žiemos tramplinas

text: Zarasų žiemos tramplinas oli hyppyrimäki Zarasaissa Liettuassa. Se avattiin vuonna 1937 ja sen K-piste sijaitsi 40 metrissä.


title: Matti Wiitala

text: Matti (Matt) Wiitala (14. joulukuuta 1900 – 13. joulukuuta 1944 Milwaukee) oli amerikansuomalainen toimittaja ja työväenliikkeen aktivisti.


title: Matti Wiitala

text: Suomessa syntynyt Wiitala työskenteli terästyöläisenä ja toimi amerikansuomalaisen työväenliikkeen luennoitsijana ja puhujana. Hän oli kommunistisen "Eteenpäin"-lehden päätoimittaja sekä "Työmiehen" päätoimittaja vuosina 1937–1944. Vuonna 1932 Wiitala valittiin Yhdysvaltain Suomalaisen Työväenjärjestön toimeenpanevaan komiteaan. Hän kuoli sydänkohtaukseen ollessaan työmatkalla New Yorkiin.


title: FS METTA/Latvijas Universitāte

text: FS METTA/Latvijas Universitāte on jalkapalloseura Riian kaupungista. Seura pelaa Latvian korkeimmalla sarjatasolla Virslīgassa. Seura on perustettu Latvian yliopiston ja jalkapallokoulu METTA:n yhteistyönä. Vuonna 2011 METTA voitti 1. līgan eli Latvian toiseksi korkeimman sarjatason mestaruuden, minkä jälkeen on pelannut pääsarjassa.


title: Brusiini

text: Brusiini (CHNO) on rakenteeltaan strykniiniä läheisesti muistuttava myrkyllinen alkaloideihin kuuluva orgaaninen yhdiste. Yhdistettä voidaan käyttää reagenssina ja katalyyttinä orgaanisen kemian synteeseissä. Yhdisteestä käytetään myös nimiä "10,11-dimetoksistrykniini" ja "2,3-dimetyylistrykniini".


title: Brusiini

text: Huoneenlämpötilassa brusiini on valkoista kiteistä ja kitkeränmakuista ainetta. Yhdiste on veteen niukkaliukoista ja liukenee paremmin muun muassa etanoliin ja kloroformiin. Yhdiste on optisesti aktiivinen ja sen ominaiskiertokyky etanoliliuoksessa on -85° ja kloroformiliuoksessa -127°. Brusiini on heikko emäs ja kylläisen vesiliuoksen pH on 9,5. Kidevedettömän brusiinin lisäksi tunnetaan myös kidevedellinen tetrahydraatti.


title: Brusiini

text: Brusiini on hyvin myrkyllistä ja myrkytyksen oireet ovat samankaltaiset strykniinin aiheuttaman myrkytyksen kanssa. Myrkytysoireita ovat muun muassa huonovointisuus, oksentelu, pääkipu, kiihtyneisyys ja levottomuus sekä lihaskouristukset. Rotilla yhdisteen LD-arvo suun kautta on 1 mg/kg.


title: Brusiini

text: Brusiinia esiintyy strykniinipähkinöiden suvun lajien siemenissä esimerkiksi strykniinipuussa ("Strychnos nux-vomica") ja malesianstrykniinipähkinässä ("S. ingnatii"). Yhdisteen eristivät ensimmäisinä ranskalaiset Pierre-Joseph Pelletier ja Joseph Bienaimé Caventou vuonna 1818.


title: Brusiini

text: Brusiinia käytetään orgaanisessa kemiassa erityisesti asymmetrisissä synteeseissä. Yhdiste muodostaa diastereomeerisia suoloja kiraalisten karboksyylihappojen ja sulfonihappojen kanssa ja tämän vuoksi sitä käytetään erottamaan näiden yhdisteiden enantiomeereja resoluutiolla. Yhdistettä voidaan käyttää myös kiraalisten alkoholien, syanohydriinien ja sulfoksidien resoluutioon. Sitä voidaan käyttää myös eräissä reaktioissa kiraalisena katalyyttinä.


title: HMS Leviathan (1790)

text: HMS Leviathan oli Britannian Kuninkaallisen laivaston vuonna 1790 vesillelaskettu Carnatic-luokan 74-tykkinen kolmannen luokan linjalaiva.


title: HMS Leviathan (1790)

text: Alus tilattiin 9. joulukuuta 1779 Chathamin telakalta, jossa sen rakennustöistä vastasi heinäkuuhun 1790 saakka Nicholas Phillips ja sen jälkeen John Nelson. Köli laskettiin toukokuussa 1782 ja alus laskettiin vesille 9. lokakuuta 1790. Alus valmistui 27. elokuuta 1791 vain osittain varustettuna. Aluksen valmistuskustannukset olivat 40 810 puntaa 19 shillinkiä ja kahdeksan pennyä, minkä lisäksi varustaminen Chathamissa maksoi 2 064 puntaa 16 shillinkiä ja viisi pennyä.


title: HMS Leviathan (1790)

text: Trafalgarin taistelussa aluksen päällikkönä oli Henry William Bayntun ja se kuului Nelsonin johtamaan tuulenpuoleiseen jonoon. Taistelussa alus valtasi Espanjan laivaston "San Agustínin".


title: HMS Leviathan (1790)

text: Napoleonin sotien päätyttyä alus muutettiin vuonna 1816 vankilaivaksi ja se myytiin romutettavaksi vuonna 1848.


title: Kiwi Regional Airlines

text: Kiwi Regional Airlines oli uusiseelantilainen lentoyhtiö. Sen perusti Ewan Wilson vuonna 2014, ja se aloitti toimintansa 27. lokakuuta 2015. Sillä oli laivastossaan yksi Saab 340A -potkurikone.


title: Kiwi Regional Airlines

text: Yhtiö lopetti toimintansa 30. heinäkuuta 2016, vain yhdeksän kuukautta toiminnan aloittamisen jälkeen. Sen ainoa Saab 340 ja suuri osa henkilöstöstä siirtyi Air Chathamsin palvelukseen.Lähde:


title: Inkere (Pertteli)

text: Inkere on Salossa Perttelissä sijaitseva kylä ja taajama, jossa on noin tuhat asukasta. Siellä on yhdysteiden 2401 ja 2402 risteys. Inkereellä on Sale, koulu, kirjasto ja terveysasema.


title: Tyrväänkylä

text: Tyrväänkylä on kylä Sastamalan kaupungissa Pirkanmaalla. Kylä sijaitsee Liekoveden ja Kokemäenjoen etelärannalla. Kylään on rakennettu Tyrvään voimalaitos.


title: Tyrväänkylä

text: Tyrväänkylän oletetaan perustetun 1200-luvun alkupuolella. Asiakirjalähteistä kylä löytyy 1300-luvulta alkaen, jolloin kylän nimi oli ruotsiksi Törfues. Vanhin säilynyt kartta Tyrväänkylästä on vuodelta 1644. Nykyisin Valtatie 12 halkaisee Tyrväänkylän alueen. Tien pohjoispuolella on alkuperäinen kylätontti, mutta tien eteläpuolelle on kehittynyt uudempi asutus. Siellä sijaitsee myös Tyrväänkylän koulu.


title: Kikka Remix

text: Kikka Remix on suomalaisen viihdetaiteilija Kikan kokoelmalevy vuodelta 1995. Se sisältää kaksitoista uudelleen sovitettua kappaletta vuosilta 1989–1994 ja yhden uuden kappaleen. Sovitukset teki nimimerkki Click A. Button lukuun ottamatta uutuuskappaletta "Kaikki lähtee aikanaan", jonka sovitti Hausmyllyn Drome."Apinamiehen" levytti alun perin Ami Aspelund. Kikan tulkitsemana se julkaistiin alkuaan levyllä "Kiihkeät tuulet" (1990). Kappale on suomenkielinen versio Tony Colen, Graeme Hallin ja Steve Wolfen sävellyksestä "Big Fat Oranguman".


title: Rakkauden talo

text: Rakkauden talo on suomalaisen poplaulaja Kikan musiikkikappale vuodelta 1997. Se on julkaistu ainoastaan CD-singlenä. Kappaleen sävelsi ja sovitti Veikko Samuli, sanoituksen teki Jori Nummelin.


title: Rakkauden talo

text: Hidastempoinen ja melankolinen "Rakkauden talo" poikkeaa Kikalle tunnusomaisista eroottisesti vihjailevista ja nopearytmisistä kappaleista. Laulu kertoo päättyneestä rakkaudesta, jonka tilalle on tullut ikävä ja kaipaus. Sanoituksessa mainitaan mahdollisuus rakkauden jatkumiselle joskus tulevaisuudessa: " --- kaipaus tarttuu kiinni vaatteen liepeeseen, toivon niin että huomaat raolleen mun sulle portin jättäneen rakkauden taloon yhteiseen --- ".


title: Rakkauden talo

text: "Rakkauden talon" kansivihkossa on mainittu teoksen olevan "lohkaisu tulevalta CD-albumilta". Kikan seuraava studioalbumi oli "Herkut lisukkeineen" (2000), sen julkaisi levy-yhtiö Motley eikä siihen sisällytetty "Rakkauden taloa" kuten ei myöskään 1998 julkaistua singleä "Pystyyn ponnahtanut". Kumpaistakaan singleä ei ole julkaistu myöskään Kikan kokoelmalevyillä.


title: Rakkauden talo

text: "Rakkauden talon" kannen suunnitteli T. Jämsä.


Slaavilainen liitto


title: Slaavilainen liitto

text:
Slaavilainen liitto (venäjäksi "Славянский Союз") (SS)) on Venäjällä toimiva kansallissosialistinen puolue. Vuonna 1999 perustettua puoluetta johtaa Dmitri Nikolaevits Demushkin. Puolueen kotisivulla on holokaustin kiistävää ja Adolf Hitleriin liittyvää aineistoa.
Puolueella on joidenkin tietojen mukaan 70000 kannattajaa, jolloin se olisi maan suurin äärikansallismielinen ryhmittymä.
Moskovan kaupunki kielsi puolueen 2010.


title: Brock McGinn

text: Brock McGinn (s. 2. helmikuuta 1994 Fergus, Ontario, Kanada) on kanadalainen jääkiekkoilija, joka pelaa NHL-seura Carolina Hurricanesin organisaatiossa. Carolina varasi hänet numerolla 47 .


title: Brock McGinn

text: McGinn pelasi neljä kautta Ontario Hockey Leaguessa Guelph Stormin joukkueessa vuosina 2010–2014. 3. huhtikuuta 2013 hän teki kolmivuotisen tulokassopimuksen Carolina Hurricanesin kanssa vain vähän sen jälkeen, kun oli tehnyt ammattilaisdebyyttinsä Hurricanesin AHL-farmiseura Charlotte Checkersissä. Hän palasi Stormiin vielä kaudeksi 2013–2014, jolloin teki junioriuransa ennätyksen 43 maalilla sekä yhteensä 85 tehopisteellä.


title: Brock McGinn

text: Ensimmäisellä kokonaisella ammattilaiskaudellaan 2014–2015 McGinn teki 15 maalia ja 27 tehopistettä 3 ottelussa Checkersissä. Kaudella 2015–2016 McGinn aloitti tekemällä kahdessa ensimmäisessä ottelussa kaksi maalia, jonka jälkeen hänet kutsuttiin ensimmäisen kerran NHL:ään, jossa hän teki debyyttinsä 16. lokakuuta 2015 Detroit Red Wingsiä vastaan. McGinn teki ensimmäisen NHL-maalinsa ensimmäisessä pelaamassaan vaihdossa vain 55 sekunnin jälkeen. Kyseessä oli nopein uran avausmaali vuoden 1989 jälkeen, jolloin Alexander Mogilny iski 20 sekunnin jälkeen ensimmäisen osumansa. McGinn sai myös syöttöpisteen, kun Hurricanes voitti Red Wingsin lukemin 5–3.


title: Brock McGinn

text: McGinnillä on kaksi vanhempaa veljeä, Jamie (s. 1988) ja Tye (s. 1990), jotka ovat myös ammattilaisjääkiekkoilijoita. Jamie varattiin San Jose Sharksiin 36. pelaajana , nykyisin hän pelaa Buffalo Sabresissa. Tye varattiin numerolla 119 Philadelphia Flyersiin ja hän pelaa nykyisin Tampa Bay Lightningin organisaatiossa.


title: Pystyyn ponnahtanut

text: Pystyyn ponnahtanut on suomalaisen poplaulaja Kikan musiikkikappale vuodelta 1998. Se on julkaistu ainoastaan CD-singlenä. Kappaleen sävelsi ja sovitti Inari Katramo, sanoituksen tekivät Sipi Castrén ja Kristiina Sydänmaa.


title: Pystyyn ponnahtanut

text: Nopeatempoinen "Pystyyn ponnahtanut" edustaa Kikalle tunnusomaista pikkutuhmaa, monitulkintaista pop-lyriikkaa. Myös kesä on vahvasti mukana, kuten Kikan monissa muissakin kappaleissa. Laulun kertoja on lämmintä kesäpäivää viettävä ilmeisen viehättävä nainen, joka herättää vastakkaisen sukupuolen huomion. Kertosäe alkaa: "Niin moni pystyyn on ponnahtanut kun heitän lannettain ja lailla atleetin pullistellut ohikulkeissain, kesäni mun on aurinkoinen --- ".


title: Pystyyn ponnahtanut

text: "Pystyyn ponnahtanut" on rakenteeltaan tyypillinen pop-kappale: intro → A-osa → kertosäe → A-osa → kertosäe → C-osa → kertosäe loppuhäivytykseen. C-osa on muuta kappaletta huomattavasti hidastempoisempi ja sen lyriikka viittaa jo syntyneeseen tai orastavaan, romanttiseen ihmissuhteeseen: "Uimaan meen sun kanssas näin uudelleen, pulssi nousee, nousee --- ".


title: Pystyyn ponnahtanut

text: "Pystyyn ponnahtaneen" äänitti ja miksasi Jari Laasanen MTV Musiikkistudioilla. Kansitaiteen suunnitteli Sun Ra ja kuvat otti Henrik Schütt. Kannen kuva on vahvasti tyylitelty, sisäkannessa Kikka poseeraa ovaalinmuotoisessa kuvassa tähtikuvansa mukaisesti aistikkaasti pukeutuneena.


title: Pikku Haukijärvi (Ikaalinen)

text: Pikku Haukijärvi on Pirkanmaalla Ikaalisissa Karpanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pikku Haukijärvi on osa Röyhiönjärven-Iso Karppajärven valuma-aluetta.


title: Pikku Haukijärvi (Ikaalinen)

text: Järvi on 200 metriä pitkä ja 40 metriä leveä. Se sijaitsee suoalueella metsämaastossa. Siihen laskee kuusi suo-ojaa, jotka ovat ympäröivän suon ojituksista. Laskuoja lähtee järven luoteiskulmasta ja se laskee 700 metrin jälkeen Iso Karppajärven Myllylahden pohjoispäähän. Pikku Haukijärven rannat ovat rakentamattomia eikä sinne johda teitä.


title: Thomas Kiempe

text: Thomas Kiempe (luult. 3. syyskuuta 1752 Ylitornio – 2. maaliskuuta 1812 Hinnerjoki) oli tuottelias 1700-luvun lopun suomalainen kirkko-, muotokuva- ja koristemaalari, joka teki ilmeisesti myös tavallisia maalaustöitä.


title: Thomas Kiempe

text: Kiempen vanhempia ei tiedetä, mutta hänen puolisonsa vuodesta 1783 oli Helena Hortelia (s. 1755). Hän tuli ilmeisesti vuonna 1767 Länsipohjan rykmenttiin sukunimellä Lönnbom ja yleni Kiempe-nimisenä rumpaliksi. Kiempe sai mahdollisesti maalarin koulutuksen sotilaspalveluksessa 1767-1776 ollessaan, mutta ehkä myös maalari Abraham Segerström toimi hänen opettajanaan. Ensimmäiset kirkkomaalauksensa hän teki Grundsundassa Ångermanlandissa 1781 ja Nordmalingissa 1782-1783, jolloin hän maalasi myös omakuvansa. Pohjanmaalla Kiempe työskenteli vuodesta 1785, maalaten kirkkoihin yksittäisiä uskonnollisaiheisia tauluja, Uuteenkaarlepyyhyn 1784, Merijärvelle 1787-1788, Lapualle 1791, Soiniin 1794, Ylihärmään 1799, Halsualle ilmeisesti 1800 ja Rautioon 1804.


title: Thomas Kiempe

text: Suuremmat alttarilaitteet Kiempe teki Vöyriin 1786-1788, Luotoon 1787, Alavieskaan noin 1795 ja Kälviälle 1802. Koko kirkon sisutuksen ja maalaamisen Kiempe toteutti Ylivieskassa noin 1787, Virroilla 1769 ja Kälviällä 1802. Hän käytti mitä ilmeisimmin useiden teostensa malleina vanhoja painettuja kuvia ja lehtiä. Kiempe vietti kiertelevää elämää Pohjanmaalla, kunnes muutti 1807 Euran Kauttuan ruukinpuistoon. Hinnerjoen kirkon maalaus jäi Kiempeltä kesken, kun hän kuoli keuhkotautiin keväällä 1812. Leski hankki työlle jatkajan, jonka nimeä ei tiedetä. Maalarin ammatissa isäänsä avustanut poika Gustav Eric oli kuollut hieman aiemmin Suomen sodan aikana sotavankeudessa.


title: Heinälampi (Ikaalinen, Saukonperä)

text: Heinälampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Heinälampi on osa Röyhiönjärven-Iso Karppajärven valuma-aluetta.


title: Heinälampi (Ikaalinen, Saukonperä)

text: Lampi on 100 metriä pitkä ja 70 metriä leveä. Se on läpivirtauslampi Myllyjoen ja Heinälammenojan välissä. Heinälammenoja laskee Saukkolampeen. Siihen laskee lisäksi vielä pelto-oja. Lammen lähiympäristö on suota ja joutomaata, mutta kaikkialla muualla sitä ympäröivät peltomaat. Rannat ovat rakentamattomia eikä rantaan johda tietä.


title: Heinälampi (Ikaalinen, Saukonperä)

text: Vuoden 1959 peruskartassa lampi vaikuttaa suuremmalta kuin nykyään.


title: Uraanidioksidi

text: Uraanidioksidi tai uraani(IV)oksidi (UO) on uraanin ja hapen epäorgaaninen yhdiste. Se tunnetaan myös nimellä "urania". Se on mustaa, kiteistä jauhetta jota saadaan uraniniitti mineraalista. Se on radioaktiivista. Uraanidioksidia käytetään ydinreaktorien polttoainesauvoissa. Uraanidioksidin ja plutoniumin oksidien seosta kutsutaan MOX-polttoaineeksi. Ennen 1960-lukua, uraanidioksidia käytettiin keltaisena tai mustana väriaineena keramiikan ja lasin värjäämiseen.


title: Uraanidioksidi

text: Uraanidioksidia tuotetaan uraanitrioksidista vedyn avulla:


title: Uraanidioksidi

text: Tämä kemiallinen reaktio on tärkeä ydinpolttoaineen valmistuksessa. UO hapettuu hapen vaikutuksesta triuraanioktaoksidiksi:


title: Uraanidioksidi

text: Uraanidioksidin ylivoimaisesti tärkein käyttö on ydinvoimaloiden polttoaineessa. Käyttö lasin värjäykseen on suurelta osin jäänyt historiaan.


title: Uraanidioksidi

text: Köyhdytettyä UO (DUO) voidaan käyttää säteilynsuojausmateriaalina. DUCRETE on sementin muoto, jossa soran tilalla on köyhdytettyä uraanidioksidia. Tämän materiaalin käyttöä tutkitaan ydinjätteen varastointisäiliöiden rakennusaineeksi.


title: Uraanidioksidi

text: Uraanidioksidin kielletty energiavyö (engl. bandgap) on samaa suuruusluokkaa kuin piillä ja galliumarsenidillä, joten siitä voitaisiin valmistaa tehokkaita aurinkopaneeleja, jotka käyttävät Schottky diodin rakennetta. Uraanin oksideihin pohjautuva Schottky diodi ja PNP-transistori on jo rakennettu laboratoriossa.


title: Pertti Ripatti

text: Pertti Justus Ripatti (31. toukokuuta 1930 Viipuri – 2. tammikuuta 2016 Westchester, Yhdysvallat) oli suomalainen diplomaatti, ulkoasiainneuvos ja varatuomari. Ripatti valmstui lainopin kandidaatiksi Helsingin yliopistosta vuonna 1954 ja sai varatuomarin arvon 1958. Hän oli suurlähettiläs Kuwaitissa 1981–1985, ja hänet akkreditoitiin 1982 Abu Dhabiin. Hän oli suurlähettiläänä Caracasissa 1985–1989 ja Kuala Lumpurissa 1989–1992 sekä viimeisenä tehtävänä pääkonsulina New Yorkissa 1992–1995.


title: Pertti Ripatti

text: Ennen diplomaatinuraansa Ripatti työskenteli 1950-luvulla asianajotoimistojen sekä Suomen Lastauttajain työnantajaliiton palveluksessa, 1962–1977 Suomen Työnantajain Keskusliiton ja valtiovarainministeriön palveluksessa.


title: Pertti Ripatti

text: Ripatin isä oli laamanni Justus Ripatti, joka toimi muun muassa valtakunnansovittelijana.


title: Jugoslavian ja Neuvostoliiton välirikko

text: Jugoslavian ja Neuvostoliiton välirikko 1948 johtui Josip Broz Titon haluttomuudesta alistua Neuvostoliiton edessä. Toisen maailmansodan päätyttyä itäblokin maissa nousi valtaan Josif Staliniin ja Neuvostoliiton ylivaltaan myötämielisesti suhtautuneita kommunistijohtajia. Neuvostoliitto pyrki usein puuttumaan liittolaismaiden asioihin. Titon Jugoslavia taas pyrki toteuttamaan omanlaista kommunismia ja nosti voimakkaasti esille kansallisen itsemääräämisoikeuden näkökulmaa. Tämä herätti ärtymystä Neuvostoliitossa. Titon tilalle haluttiin jokin taipuisampi henkilö.


title: Jugoslavian ja Neuvostoliiton välirikko

text: Jugoslavian ja Neuvostoliiton erimielisyydet näkyivät jollain tavoin jo vuonna 1944, kun Stalin ehdotti valtioliittoa Jugoslavian ja Bulgarian välillä. Tällöin Sofia olisi ollut alueen pääkaupunki, Bulgarian pääministeri Georgi Dimitrov olisi ollut alueen tulevan kommunistisen puolueen puheenjohtaja ja Tito alueen presidentti. Jugoslaviassa ajatukseen suhtauduttiin nihkeästi, koska sen nähtiin todellisuudessa siirtävän vallan Dimitroville. Sen nähtiin myös ajavan sloveenit, kroaatit ja erityisesti serbit epäedulliseen asemaan. Titon ja Stalinin tavatessa vuonna 1946 Tito vastasi Stalinille, ettei liittovaltio Jugoslavian ja Bulgarian kanssa voisi tulla kysymykseen, koska maat olivat eri lailla kehittyneitä taloudellisesti, eikä hän nähnyt kommunistien asemaa Bulgariassa tarpeeksi vahvana. Asiaa lykättiin siihen saakka kunnes toisen maailmansodan rauhansopimus saatiin allekirjoitettua.


title: Jugoslavian ja Neuvostoliiton välirikko

text: Bulgarian allekirjoitettua rauhansopimuksen liittoutuneiden kanssa alkoivat Jugoslavia ja Bulgaria neuvotella maiden välisestä lähentymisestä. Maat pääsivät sopimukseen Slovenian Bledissa. Maat alkoivat sopia keskenään taloudellisista asioista. Jugoslavian ja Bulgarian edustajat kutsuttiin Moskovaan. Tito ei osallistunut tapaamiseen vaan Edvard Kardel-Sperans meni hänen sijastaan. Jugoslavian edustajat saivat kuulla syytöksiä liiallisesta omavaltaisuuksista harjoitetun ulkopolitiikan suhteen. Myös Titon omavaltaista päätöstä lähettää joukkoja Albaniaan (Kreikan sisällissodan leviämisen pelossa) kritisoitiin. Jugoslavian edustajille sanottiin, että Jugoslavian tulisi neuvotella aina Moskovan kanssa ulkopoliittisissa kysymyksissä. Jugoslavian edustajien oli pakko suostua tähän.


title: Jugoslavian ja Neuvostoliiton välirikko

text: Muutokset Jugoslavian ja Neuvostoliiton välisissä suhteissa huomattiin itäblokin maissa. Romaniassa Titon muotokuvia poistettiin julkisilta paikoilta. Myös Jugoslavian ja Bulgarian välit etääntyivät. Jugoslaviassa suhtauduttiin yhä nihkeämmin Jugoslavian ja Bulgarian väliseen liittovaltioon, koska Neuvostoliiton koettiin vaikuttavan liikaa taustalla.


title: Jugoslavian ja Neuvostoliiton välirikko

text: Titon avoin länsivastaisuus herätti levottomuutta Neuvostoliitossa. Stalin varoi ärsyttämästä länttä ja toisaalta Titon kritiikki lännen imperialismia vastaan tulkittiin myös kritiikiksi Neuvostoliittoa vastaan. Stalin väitti jugoslaavien pitävän Kominformia Neuvostoliiton työkaluna ja sanoi jugoslaavien myös kritisoineen Neuvostoliittoa pyrkimisestä ylivaltaan ja Jugoslavian taloudellisesta dominoimisesta. Neuvostoliitto veti sotilaalliset ja taloudelliset neuvonantajat Jugoslaviasta. Myöhemmin Neuvostoliiton keskuskomitea lähetti kolmikymmensivuisen kirjeen, jossa Neuvostoliiton kantoja myötäilleet jugoslavialaiset kommunistit nostettiin jalustalle. Neuvostoliiton kantoja myötäilleet Andrija Hebrang ja Sreten Žujović päätyivät vankilaan.


title: Jugoslavian ja Neuvostoliiton välirikko

text: Jugoslavia ei osallistunut Kominformin kesäkuun kokoukseen Neuvostoliiton taivutteluyrityksistä huolimatta. 28.6.1948 Kominformin kokouksen osallistujat laativat päätöslauselman, jossa Jugoslaviaa syytettiin muun muassa neuvostovastaisuudesta, virheellisestä maatalouspolitiikasta ja nationalismista. Syytösten saattelemina Jugoslavia erotettiin Kominformista. Titolaisuuden käsite oli syntynyt ja useita neuvostopolitiikan kritisoijia syytettiin titolaisuudesta. Jugoslavialle määrättiin talouspakotteita ja maa pyrittiin myös eristämään poliittisesti. Tämä sai Jugoslavian lähentymään lännen ja kolmannen maailman maiden kanssa. Neuvostoliitto pyrki parantamaan suhteita Jugoslavian suuntaan Stalinin kuoleman jälkeen. Lähentymisyritykset eivät kuitenkaan johtaneet näyttäviin tuloksiin Titon elinaikana.


title: Uraanioksidi

text: Uraanioksidit ovat uraanin ja hapen yhdisteitä. Niitä on useita erilaisia ja niistä koostuvat myös uraanimalmit. Uraanin oksideja käytetään ydinpolttoaineena.


title: Uraanioksidi

text: Uraanioksideja ovat:


title: Edgar Rosenberg

text: Edgar Rosenberg (n. 1925 Bremerhaven Saksa – 4. elokuuta 1987) oli saksalais-brittiläinen elokuva- ja TV-tuottaja. Hän oli naimisissa Joan Riversin kanssa.


title: Edgar Rosenberg

text: Rosenberg teki itsemurhan Philadelphiassa vuonna 1987 ottamalla yliannostuksen lääkkeitä. Hän kärsi masennuksesta.


title: Plutoniumtrifluoridi

text: Plutoniumtrifluoridi eli plutonium(III)fluoridi (molekyylikaava PuF) on plutoniumin fluoridi. Se muodostaa violetteja kiteitä. Sen kiderakenne on monimutkainen prisman kaltainen rakenne. Plutoniumtrifluoridia voidaan käyttää metallisen plutoniumin valmistukseen.


title: Plutoniumtrifluoridi

text: Plutoniumtrifluoridia voidaan valmistaa plutoniumdioksidista PuO 600 °C lämpötilassa reaktiolla:


title: Plutoniumtrifluoridi

text: Kuivattua PuF voidaan kuumentaa hapessa tuottaen seosta jossa on plutoniumdioksidia ja plutoniumtetrafluoridia PuF, josta kalsiumilla pelkistämällä saadaan 95–97% saanto plutonium metallia.


title: Plutoniumtrifluoridi

text: PuF (kuten myös PuF) emittoi neutroneja, ja tästä syystä sen käsittely vaatii hyvää säteilysuojausta.


title: Wilanówin palatsi

text: Wilanówin palatsi on kuninkaallinen palatsi Varsovassa. Puolan kuningas Juhana III Sobieski rakennutti palatsin itselleen 1600-luvun lopulla Puolan saavutettua merkittäviä voittoja turkkilaisten armeijasta.


title: Wilanówin palatsi

text: Kuningas rahoitti palatsin rakentamisen itse, ja se oli hänen yksityistä omaisuuttaan. Hän osti paikalle jo aiemmin rakennetut perustukset 1677 ja aloitti palatsin suunnittelut välittömästi. Palatsin suunnittelijaksi hän valitsi italialaisen Agostino Loccin. Palatsin ensimmäinen versio oli vaatimaton, joten 1681 aloitettiin toinen rakennusvaihe, suunnittelijana jälleen Locci. Palatsia laajennettiin aina Sobieskin kuolemaan 1696 asti.


title: Wilanówin palatsi

text: Palatsi on barokkityylinen. Sen läheisin esikuva rakenteen kannalta on Rooman Villa Pamphili. Sobieski keräsi palatsiin runsaasti taidetta, etenkin alankomaalaista, mutta myös ranskalaista, italialaista, kiinalaista ja islamilaista. Sobieskin kuoltua palatsin myöhemmätkin omistajat kartuttivat sen taidekokoelmaa, joka on nykyisin hyvin laaja.


title: Wilanówin palatsi

text: Juhanan poika Konstantin myi palatsin vuonna 1720, minkä jälkeen sen omistivat ja sitä laajensivat vuorollaan useat Puolan tärkeimmistä magnaattisuvuista. Palatsista tuli julkinen museo 1805. Puolan valtio kansallisti palatsin 1945 ja teki siitä Varsovan kansallismuseon osan. Vuonna 1954 palatsi restauroitiin ja sen yhteyteen rakennettiin puisto.


title: Luettelo nykyaikaisen viisiottelun olympiamitalisteista

text: Nykyaikainen viisiottelu on ollut olympialaisten lajivalikoimassa vuodesta 1912. Menestyneimmät maat olympialaisten nykyaikaisessa viisiottelussa ovat Unkari ja Ruotsi.


title: Cygnus CRS OA-4

text: Cygnus CRS OA-4 (myös Orbital Sciences CRS Flight 4 tai aiemmin CRS Orb-4) oli Orbital ATK:n neljäs onnistunut rahtilento kansainväliselle avaruusasemalle. Orbital ATK:n Cygnus-rahtikapseli laukaistiin United Launch Alliancen (ULA) Atlas V -raketilla. Laukaisu tapahtui viivästysten jälkeen 6. joulukuuta 2015 kello 21.44 UTC-aikaa, ja kapseli telakoitui avaruusasemaan kahta päivää myöhemmin. Cygnus oli 72 päivää telakoituna asemaan ennen irrottamistaan 19. helmikuuta 2016. Kapseli pudotettiin kiertoradalta päivää myöhemmin noin kello 16 UTC-aikaa, ja se paloi suunnitellusti Maan ilmakehässä. Lento kuului NASAn Commercial Resupply Services -ohjelmaan.


title: Cygnus CRS OA-4

text: Cygnus-kapseli laukaistiin United Launch Alliancen Atlas V 401 -raketilla, sillä Orbital ATK:n oma Antares-raketti räjähti edellisellä rahtilennolla lokakuussa 2014. Ensimmäisen laukaisuyrityksen oli tarkoitus tapahtua 3. joulukuuta 2015 kello 22.55 UTC-aikaa auenneen laukaisuikkunan aikana Cape Canaveral Air Force Stationin laukaisukompleksilta 41. Laukaisua jouduttiin kuitenkin lykkäämään huonon sään takia seuraavalle päivälle, jolloin aikaikkuna aukesi kello 22.33 UTC-aikaa. Kaikki ikkunan aikana tehdyt laukaisuyritykset jouduttiin keskeyttämään voimakkaiden tuulien takia, ja laukaisua lykättiin edelleen aikaikkunan sulkeuduttua kello 23.03 UTC-aikaa. Päivää myöhemmin laukaisua päätettiin jälleen lykätä liian voimakkaiden tuulien takia ennen aikaikkunan aukeamista. Seuraava laukaisuikkuna aukesi 6. joulukuuta kello 21.44 UTC-aikaa.


title: Cygnus CRS OA-4

text: Laukaisu onnistui suoraan ikkunan auetessa, ja raketti nosti Cygnus-kapselin onnistuneesti kiertoradalle. Kahden päivän kiertoradan säätämisen jälkeen kapseli saavutti avaruusaseman, johon se telakoitiin aseman roboottikäsivartta käyttäen.


title: Cygnus CRS OA-4

text: Kapseli irrotettiin avaruusasemasta kello 12.26 UTC-aikaa sen oltua telakoituna kaikkiaan 72 päivää. Kiertoradalta poistaminen ja kapselin tarkoituksellinen tuhoutuminen ilmakehässä oli tarkoitus tapahtua seuraavana päivänä kello 15–19 välisenä aikana UTC-aikaa. Orbital ATK vahvisti myöhemmin kapselin palaneen suunnitellusti ilmakehässä noin kello 16 UTC-aikaa.


title: Cygnus CRS OA-4

text: Kapseli vei asemalle noin 3 500 kilogrammaa rahtia. Kokonaisuudessaan kapseli kuormineen painoi noin 7 492 kilogrammaa, mikä tekee siitä raskaimman Atlas V -raketilla laukaistun hyötykuorman.


title: Cygnus CRS OA-4

text: "Lähde:"


title: Jutta ja huikeat häädieetit

text: Jutta ja huikeat häädieetit on suomalainen laihdutusohjelma. Ohjelman Juontajana toimii Jutta Gustafsberg ja valmentajina toimivat personal trainerit Jari Mentula, Mikko Korpeinen, Tero Kivinen, Kaisa Toikko ja Satu Kalmi. Ohjelmassa seurataan ylipainoisten pariskuntien laihdutus ja- häävalmisteluja kolmen kuukauden ajan. Ohjelman ensimmäinen tuotantokausi alkoi Liv-kanavalla 25. maaliskuuta 2015.


title: J. A. Mustonen

text: Johan Arvid Mustonen (25. helmikuuta 1882 Paavola – 25. tammikuuta 1955 Thunder Bay, Ontario) oli suomalainen sanomalehtimies ja radikaali sosialisti, joka 1900-luvun alkuvuosina oli mukana ns. työläisaktivistien toiminnassa. Vuonna 1907 hän joutui pakenemaan Pohjois-Amerikkaan, jossa Mustonen vietti loppuelämänsä.


title: J. A. Mustonen

text: Mustonen syntyi maanviljelijäperheeseen Pohjois-Pohjanmaan Paavolassa. Vuonna 1900 hän aloitti opinnot Kajaanin seminaarissa, josta Mustonen valmistui opettajaksi 1904. Seuraavat kaksi vuotta hän työskenteli opettajana Iisalmessa, kunnes vuonna 1906 muutti Kuopioon ja ryhtyi vastaperustetun sosialidemokraattisen "Savon Työmiehen" toimittajaksi. Vuonna 1907 hän oli lyhyen aikaa myös lehden päätoimittaja.


title: J. A. Mustonen

text: Työväenliikkeeseen Mustonen oli tullut mukaan vuoden 1905 suurlakon yhteydessä. Lakon jälkeen hän toimi tsaarinvaltaa vastustaneiden työläisaktivistien maanalaisissa ryhmissä. Mustosta pidetään Kuopion seudun aktivistien aattellisena johtajana, joka otti vaikutteita muun muassa venäläiseltä anarkistilta Pjotr Kropotkinilta. Hänen päätoimittajakaudellaan "Savon Työmies" ihaili avoimesti väkivaltaista luokkataistelua ja julisti vallankumousta Suomessa ennenkuulumattomalla paatoksella. Mustosen näkemyksen mukaan perinpohjaiseen yhteiskunnalliseen muutokseen tähtäävä vallankumous oli ainoa tavoiteltava päämäärä. Hän hyväksyi sen saavuttamiseen myös väkivallan ja muut terroriteot sekä vallankumouksellisen toiminnan rahoittamisen erilaisilla ryöstöillä.


title: J. A. Mustonen

text: Kesän ja syksyn 1907 aikana Kuopion työväenyhdistyksen sekä paikallisten työläisaktivistien ryhmien jäseniä oli osallisena useisiin väkivaltaisuuksiin ja ryöstöihin. Syksyllä 1907 kuopiolaiset työläisaktivistit ryöstivät Haapaniemessä toimineen Saastamoisen rullatehtaan palkkarahat sekä Karhonsaaren sahan kassanhoitajan. Mustonen pakeni kuitenkin marraskuussa Pohjois-Amerikkaan, ennen kuin häntä ehdittiin pidättämään.


title: J. A. Mustonen

text: Mustonen saapui Pohjois-Amerikkaan alkuvuonna 1908 ja työskenteli aluksi Ontarion Port Arthurissa ilmestyneen suomenkielisen "Työkansan" toimittajana. Myöhemmin vuosina 1908–1909 hän opiskeli Wisconsinin Appletonissa sijaitsevassa Lawrencen yliopistossa, jossa Mustonen myös vuonna 1915 avioitui Harjavallasta lähtöisin olleen Anna Maria Mårdin (1880–1963) kanssa. Vuosina 1915–1919 hän oli Port Arthurissa ilmestyneen "Canadan Uutisten" ja 1919–1925 "New Yorkin Uutisten" päätoimittaja. Tämän jälkeen Mustonen palasi Kanadaan, jossa hän asettui perheineen Thunder Bayhin pieneen Quornin kylään. Mustonen työskenteli lähes 30 vuoden ajan rautatieläisenä sekä vielä myöhemmin eläkevuosinaan 1940–1950-luvuilla paikallisen postitoimiston hoitajana.


title: J. A. Mustonen

text: J. A. Mustonen kuoli 72-vuotiaana tammikuussa 1955. Tuhkauksen jälkeen hänen jäännöksensä levitettiin lentokoneesta Ontarion metsiin. Mustonen halusi testamentissaan sen suoritettavan ilman minkäänlaisia uskonnollisia seremonioita.


title: J. A. Mustonen

text: Vuonna 1908 Mustonen julkaisi New Yorkissa muistelmansa toiminnastaan työläisaktivistien liikkeessä. Suomessa kirja ilmestyi vuotta myöhemmin ja se käännettiin samalla myös venäjäksi. Teoksen sisältämien paljastusten johdosta prokuraattori Lorenzo Kihlman käynnisti laajan selvityksen, jota johti varatuomari Arthur Holmström. Kuulusteltavia oli yhteensä noin 150 ja myöhemmin poliisi suoritti myös useita vangitsemisia eri puolilla maata. Suurin osa vangituista kuitenkin vapautettiin nopeasti ja oikeuteen asti eteni vain muutama tapaus.


title: Kosovon levottomuudet 1981

text: Kosovon vuoden 1981 levottomuuksilla tarkoitetaan vuonna 1981 Jugoslavian Kosovossa tapahtuneita mellakoita ja väkivaltaisuuksia, jotka saivat alkunsa albaaniopiskelijoiden 11. maaliskuuta aloittamista mielenosoituksista. Poliisi tukahdutti viimeisen ison mielenosoituksen kyynelkaasulla 19. toukokuuta. Levottomuuksissa kuoli yhdeksän ihmistä ja yli 50 loukkaantui.


title: Kosovon levottomuudet 1981

text: Levottomuudet sattuivat alle vuosi Jugoslavian presidentti Josip Broz Titon kuoleman jälkeen. Kosovo oli 1980-luvulle tultaessa Jugoslavian köyhin osa ja albaanit olivat serbejä köyhempiä. Albaaniväestön työttömyys oli korkea.


title: Kosovon levottomuudet 1981

text: Albaaniopiskelijat alkoivat osoittaa mieltään, koska olivat tyytymättömiä Pristinan yliopiston opiskelija-asuntolan ja ruokalan olosuhteisiin. Mielenosoitukset laajenivat ja niihin liittyi pian useita eri alan työntekijöitä, maanviljelijöitä, poliiseja, sotilaita ja Jugoslavian kommunistisen puolueen jäseniä. Mielenosoittajat vaativat aikaisemmin vangittujen mielenosoittajien vapauttamista ja vaatimukset laajenivat pian koskemaan Kosovon asemaa. Yhä useammat mieltään osoittaneet alkoivat vaatia Kosovolle tasavertaista asemaa muiden Jugoslavian osavaltioiden rinnalla. Osa taas halusi Kosovon liittyvän Albaniaan.


title: Kosovon levottomuudet 1981

text: Jugoslavian keskushallinto julisti alueelle mielenosoitusten takia kansallisen hätätilan ja lähetti paikalle sotilaita. Mielenosoitukset muuttuivat väkivaltaisiksi ja albaaniopiskelijat hyökkäsivät serbien ja montenegrolaisten kimppuun. 19. toukokuuta poliisi onnistui tukahduttamaan levottomuudet. Levottomuuksien seurauksena Pristinan yliopisto suljettiin, yliopiston hallinto lakkautettiin ja mieltään osoittavia opiskelijoita erotettiin. Useita albaaneja tuomittiin vankeuteen, albaanien kulttuuria käsitteleviä yliopistokursseja rajoitettiin ja albaniankieliset tekstikirjat korvattiin serbiankielisillä. Väkivaltaisuudet jatkuivat ja kymmenet tuhannet serbit pakenivat väkivaltaisuuksia Kosovosta. Jugoslavian presidentti Slobodan Milošević käytti serbeihin kohdistuneita hyökkäyksiä hyväkseen nationalistisessa retoriikassaan ja syynä Kosovon itsehallinnon lakkauttamiseen.


title: Fatima Mernissi

text: Fatima Mernissi, ()(synt. 1940 Fèsi, Marokko – 30. marraskuuta 2015 Rabat, Marokko) oli marokkolainen kirjailija, esseisti, sosiologi ja feministi. Hän uudisti islamilaista feminismiä ja edisti ihmisoikeuksia ja demokratiaa muslimimaailmassa.


title: Fatima Mernissi

text: Mernissi opiskeli sekä kotimaassaan että Pariisissa ja Yhdysvalloissa, jossa hän teki vuonna 1975 väitöskirjan, alan klassikoksi etenkin islamilaisissa maissa muodostuneen "Beyond the Veil".


title: Fatima Mernissi

text: Lisäksi Mernissi kirjoitti ranskaksi ja englanniksi viitisentoista kirjaa, jotka käsittelivät sukupuoli-identiteettiä, yhteiskunnan sosiopoliittisia rakenteita ja naisen asemaa islamissa. Häneltä on suomennettu osin fiktiivinen omaelämäkerrallinen teos "Unelma vapaudesta". Hänen tunnetuin teoksensa on "Le harem politique – Le Prophète et les femmes" (1987), joka on ilmestynyt englanniksi nimellä "The Veil and the Male Elite".


title: Fatima Mernissi

text: Mernissi opetti vuodesta 1980 Rabatin ssa.


title: Museokortti

text: Museokortti on Suomen museoliiton perustama suomalaisten museoiden yhteinen pääsylippu, joka tuli käyttöön toukokuussa 2015. Henkilökohtainen kortti on voimassa vuoden ensimmäisestä museokäynnistä lähtien ja sillä voi vierailla voimassaoloaikana noin 280 museossa (2018) niin usein kuin haluaa. Kun korttijärjestelmä perustettiin, museokohteita oli mukana 154. Museokortti-kohteita on koko maassa myös Ahvenanmaalla.


title: Museokortti

text: Museokorttia on pidetty menestyneenä tapana innostaa ihmisiä tulemaan museoihin. Keskimäärin Museokortin omistaja käy museossa noin yhdeksän kertaa vuodessa. Museokortti on myös muuttanut ihmisten tapaa vierailla museoissa. Kortin omistajien on mahdollista tehdä museoihin lyhyitäkin piipahduksia ilman taloudellista menetystä tai vierailla samassa museossa tai näyttelyssä useaan otteeseen.


title: Museokortti

text: Museokortin hinta on ollut 54–68 euroa vuosina 2015–2018. Museokortin myyntitulot palautetaan museoille kävijämäärien perusteella, jonka lisäksi osuus käytetään järjestelmän ylläpitokuluihin ja museoiden yhteismarkkinointiin. Museoiden yhteenlasketut pääsylipputulot ovat kasvaneet 56 prosenttia ja kävijämäärät 35 prosenttia korttijärjestelmän käytössäoloaikana. Ensimmäisten kolmen vuoden aikana Museokortti-järjestelmän kautta oli maksettu museoille pääsymaksutuloja 12,5 miljoonaa euroa. Ensimmäisen kolmen vuoden aikana museokäyntejä tehtiin Museokortilla noin kaksi miljoonaa ja kortteja valmistettiin yhteensä noin 165 000 kappaletta.


title: Museokortti

text: Kansallisgallerian vuonna 2017 teettämästä tutkimuksesta käy ilmi, että 71 prosenttia kaikista suomalaisista ja pääkaupunkiseudun asukkaista jopa 85 prosenttia oli kuullut Museokortista. Samassa tutkimuksessa pääkaupunkiseudun asukkaista 39 prosenttia ja kaikista suomalaisista 28 prosenttia kertoo harkitsevansa Museokortin hankkimista.


title: Museokortti

text: Museokortti-toimintaa hoitaa FMA Creations Oy, jonka omistaa Suomen museoliitto ry.


title: Pyhimys (elokuva)

text: Pyhimys on vuonna 1997 ensi-iltansa saanut yhdysvaltalainen vakoojaelokuva, jonka on ohjannut Phillip Noyce. Elokuva perustuu löyhästi Leslie Charterisin Pyhimys-romaanisarjaan.


title: Pyhimys (elokuva)

text: Elokuvassa Simon Templar (Val Kilmer) on menestynyt herrasmiesvaras, joka on tunnettu naamioitumiskyvystään ja siitä, että hän käyttää katolisia pyhimyksiä salaniminään. Templar päättää tehdä viimeisen rikoksen ennen siirtymistä eläkkeelle, ja venäläinen öljymiljonääri Ivan Tretiak (Rade Šerbedžija) palkkaa hänet varastamaan kylmäfuusiota koskevan kaavan tohtori Emma Russellilta (Elisabeth Shue).


title: Pyhimys (elokuva)

text: Elokuvan Moskovan viemäreihin sijoittuvat kohtaukset kuvattiin Fort Amherstin linnoituksessa, Chathamissa.


title: Pyhimys (elokuva)

text: Elokuva on saanut sekalaisia ja kielteisiä arvosteluja, esimerkiksi Rotten Tomatoes -verkkosivustolla elokuva on saanut arvosanan 30%, joka perustuu 44 arvioon ja Metacritic-sivusto on kerännyt elokuvalle 50/100 pistettä perustuen 22 kriitikon arvosteluun.


title: Marantz

text: Marantz on alun perin yhdysvaltalainen äänentoistolaitemerkki, jonka nykyisin omistaa Marantzin ja Denonin fuusiossa vuonna 2002 syntynyt D+M Group. Vuonna 1953 New Yorkissa perustettu Marantz-merkki oli vuosina 1980–2001 hollantilaisen Philipsin omistuksessa.


title: Marantz

text: Marantz-yhtiön perusti New Yorkissa vuonna 1953 graafisen suunnittelijan koulutuksen saanut musiikinharrastaja Saul B. Marantz (1911–1997), koska uskoi pystyvänsä rakentamaan parempia hifilaitteita kuin markkinoilla silloin oli. Hän oli rakennellut äänilaitteita jo toisen maailmansodan lopusta alkaen, vapauduttuaan sotilaspalvelusta. Hän esimerkiksi irrotti autoradion vuoden 1940 Mercurystään ja teki siitä itselleen paremman kotivastaanottimen kuin mitä kaupoista sai.


title: Marantz

text: Saul Marantzin ensimmäinen kaupallinen tuote oli laadukas esivahvistin Audio Consolette, joka tarjosi monia taajuuskäyrävaihtoehtoja vastaamaan vuonna 1948 markkinoille tulleiden LP-levyjen hyvin kirjavia taajuuskorjaustapoja. Sen seuraajamalliin Model 1 otettiin mukaan Recording Industry Association of America -järjestön vuonna 1954 kehittämä RIAA-korjain, josta tuli alan standardi eikä laitteissa pian enää tarvittu muita korjainpiirejä. Marantzin 1950-luvun tuotteet olivat vielä monoäänentoistoa tarjoavia putkilaitteita; stereoäänen aika tuli vasta 1950-luvun lopulla ja transistorien 1960-luvun puolivälissä.


title: Marantz

text: Pian Saul B. Marantzin avuksi tuli sähköinsinööri Sidney Smith, joka kehitti yhtiön ensimmäiset päätevahvistimet. Vuonna 1961 mukaan liittyi Richard Sequerra, ja kolmikko alkoi vahvistimien ohella kehittää uusia radiovastaanottimia eli virittimiä Yhdysvalloissa vuonna 1961 aloitetuille FM-lähetyksille (suom. ULA). 1960-luvun puolenvälin jälkeen esiteltyä Marantz 10B -viritintä pidetään yhä yhtenä kaikkien aikojen parhaista.


title: Marantz

text: Malli 10B:n tuotekehitys vaati paljon aikaa ja rahaa niin, että huonosti kannattava yritys jouduttiin myymään 1964 Superscope-yhtiölle, joka siirsi sen pääkonttorin New Yorkista Kaliforniaan seuraavana vuonna. Tehdas muutti isompiin tiloihin New Yorkin Woodsidessa, ja yrityksen henkilöstömäärä kasvoi pian 60:stä 150:een. Pian valmistus kuitenkin siirrettiin Japaniin Standard Radio -yhtiölle (myöhemmin Marantz Japan) lukuun ottamatta huippumalleja, jotka rakennettiin Kaliforniassa. Vuonna 1968 perustaja Saul Marantz jättäytyi yhtiöstä pois.